Krijumčari migranata iz Turske uzimali i do 5.000 evra po osobi – dijalogin.tv\nGrupa krijumčara, koja je otkrivena i uhapšena u međunarodnoj akciji “Bosfor”, za šest mjeseci je iz Turske u BiH, pa dalje u Hrvatsku prokrijumčarila najmanje 100 migranata.\nKako navodi Blic, krijumčari su uzimali od 3.000 do 5.000 evra po osobi, prevozili su pojedinice i porodice sa malom djecom, a put iz Turske do BiH trajao je desetak dana.\nTokom višemjesečne istrage otkriveno je da su koristili prelaze na granici sa Srbijom i Crnom Gorom, a bilo je nekoliko slučajeva da su migranti dolazili avionom na sarajevski aerodrom.\nAkciju su u BiH izveli pripadnici Granične policije, a osim policije iz Hrvatske i Turske, u operaciju su bile uključene Bugarska, Srbija, Rumunija, Mađarska, Albanija i Crna Gora.\nŠef Odsjeka za obaveštajne, analitičke i poslove analize rizika GP BiH Adnan Kosovac rekao je juče na konferenciji za novinare da je organizovana kriminalna grupa imala svoje ljude u devet zemalja.\nU akciji “Bosfor” u utorak su uhapšena četiri državljana BiH i dva iz Turske koji su imali dozvolu boravka u BiH, a pretreseno je više lokacija na području Sarajeva, Velike Kladuše i Čapljine.\nAkcija je u BiH imala naziv “Bosfor”, u Turskoj i drugim zemljama nazvana je “Kabataš”.\nTamo je uhapšeno oko 60 osoba zbog sumnje da su bili članovi kriminalne grupe koja je učestvovala u vrbovanju i krijumčarenju državljana Turske.\nNačelnik Centralne istražne kancelarije GP BiH Semir Pašanbegović rekao je da je prikupljanje podataka i informacija počelo u septembru prošle godine, te da su prilikom pretresa izuzeti određeni dokazi. Konferenciji za novinare prisustvovali su i predstavnici policijske uprave zagrebačke, navodi Blic.\nAndabak oslobođen optužbi za zločine nad Srbima u Livnu


Društvo i ekonomija: EPS BEZBEDAN: Sve i da hoće da ga prodaju, niko ga ne bi kupio - BalkaniYUm.TV '); } //]]>\nEPS BEZBEDAN: Sve i da hoće da ga prodaju, niko ga ne bi kupio\nSa vodom i telekomunikacijama je ipak drugačija priča.\nProšle nedelje plasirana je informacija da Vlada Srbije radi na nacrtu novog Zakona o privatizaciji, kojim će se definisati uslovi za prodaju strateških resursa elektroprivrede, vodoprivrede i telekomunikacija. Iako je iz resornog ministarstva ova informacija demantovana, postavlja se pitanje: Da li je to bio probni balon kako bi se ispipao puls javnosti po pitanju privatizacije pred formiranje nove Vlade i da li će Srbija raspordati strateške državne resurse?\nDoktor elektrotehničkih nauka Slobodan Ružić rekao je da ne veruje da će u skorije vreme doći do prodaje resursa u državnoj svojini, bar ne energetskog sektora.\nSličnog stava je i advokat Branko Pavlović, koji podseća da je 2004. godine osnovna ideja bila da se od javnih preduzeća naprave visokoprofitabilne kompanije, pa da tek onda Vlada odlučuje o njihovoj daljoj sudbini. Iako je on lično protiv privatizacije Telekoma, smatra da je mnogo važnije da vidimo šta taj sistem treba da radi kako bi bio efikasniji.\n„Ono što znam je da se van očiju javnosti priprema prodaja svih operacija Telekoma u Crnoj Gori. Mislilo se da je moguće direktnom pogodbom prodati ceo Telekom, pa se ispostavilo da ne može. Kada je reč o Elektroprivredi, mislim da postoje ogromni problem u rukovođenju tim sistemom, takvi da prodaja nije moguća, pa sve i kad bi neko hteo da proda, imao bi problema da nađe kupca“, objašnjava Pavlović.\n„Koliko god da bih želeo da Elektroprivreda ostane u državnom vlasništvu i da vidim EPS kao balkanski EDF, ne vidim takve signale. Niti je nivo cena doveden na razuman ekonomski nivo da bi EPS mogao da izdvaja za makar minimalno ulaganje, niti su urađeni minimalni koraci u racionalizaciji poslovanja tog preduzeća jer to pretpostavlja zaista profesionalnu upravu u tom preduzeću i minimum politikantskih uticaja na funkcionisanje. Da ne pričamo o finansiranju izbornih kampanja i izvlačenju para za razne namene“, kaže Ružić.


Nemačka ekonomija tehnički u recesiji? - Srpski Glasnik\nOctober 24, 2019 October 24, 2019 aleksandarLeave a Comment on Nemačka ekonomija tehnički u recesiji?\nBerlin – Centralna banka Nemačke saopštila je da se ekonomija najveće privrede evrozone možda smanjila dva tromesečja zaredom, što bi značilo da je po prvi put u proteklih šest godina ušla u recesiju.\nFajnenšl tajms (Financial Times) prenosi da je Bundesbanka ipak ocenila da recesija u smislu „jasnog, trajnog i opsežnog” pada ekonomske aktivnosti i dalje nije postala „očigledna”. Zvanični podaci nemačke Federalne statističke kancelarije (Destatisa) o ekonomkim kretanjima u zemlji biće objavljeni tek sredinom novembra, ali centralna banka procenjuje da se ekonomija države smanjila za 0.1% u poslednjem tromesečju.\nU saopštenju Bundesbanke se dodaje da su privredne grane usmerene na izvoz u blagom opadanju, a da rast u sektorima usmerenim na domaće tržište stimulišu ekonomski ambijent. „Vodeći [ekonomski] indikatori trenutno pokazuju malo znakova održivog oporavka izvozne ekonomije i stabilizacije u industrijskom sektoru”, navodi se u analizi za mesec oktobar.\nTakođe je skrenuta pažnja da je industrijski output poluproizvoda i potrošačkih dobara umanjen, a da je proizvodnja kapitalnih dobara stagnirala. Građevinska industrija takođe beleži pad u julu i avgustu u odnosu na prethodni kvartal, dok je proizvodnja automobila u bliskoj prošlosti „drastično pala”.\nPrethodno je Destatis objavio da je trgovinski suficit Nemačke u avgustu iznosio 16.2 milijardi evra, što je predstavljalo pad u odnosu na prethodni mesec, ali i na prethodni avgust.\nRazlozi za povlačenje nemačke ekonomije tumače se globalnom nesigurnošću izazvanom trgovinskim ratom između Vašingtona i Pekinga, Bregzitom, ali i potencijalnim uvoznim taksama kojima su Sjedinjene Američke Države pretile Evropskoj uniji.\nTagged Bundesbanka ekonomija nemačka recesija\nNovember 29, 2019 November 29, 2019 aleksandar\nŠveđani planiraju da izbace iz škola istoriju pre 18. veka\nBesmislena izjava Ane Brnabić o ‘besmislenoj zabrani MHE’\nNovember 30, 2019 November 30, 2019 vojin


Promocija knjige “Greška 404”: Izazovi u digitalnoj sferi sve brojniji | SHARE FoundationSHARE Foundation\nPromocija knjige “Greška 404: Digitalna prava u Srbiji 2014-2019” održana je u utorak, u 18 časova, u “Spratu”. Na promociji su govorili Svetlana Lukić, urednica portala Peščanik, Rodoljub Šabić, bivši Poverenik za informacije od javnog značaja i zaštitu podataka o ličnosti, Milica Šarić, urednica CINS-a i Andrej Petrovski, direktor SHARE CERT-a.\nUvodnu reč imao je direktor SHARE Fondacije Danilo Krivokapić. On je istakao da je u Srbiji internet slobodan i otvoren na nivou mreže, što je privilegija koju verovatno većina svetskog stanovništva nema. Ipak, postoji težnja da se uspostavi kontrola nad informacija u Srbiji i da to pokazuje 500 slučajeva povreda digitalnih prava koje je zabeležila SHARE Fondacija u ovom periodu. Napomenuo je i da su izazovi u digitalnoj sferi brojni, da druga strana ulaže sve više resursa u nove tehnologije i veštačku inteligenciju kao oruđe za nadzor i kontrolu informacija.\nSvetlana Lukić, urednica portala Peščanik istakla je da su napadi na Peščanik počeli 2008. godine, te da su kulminirali 2014. godine, nakon objavljivanja tekstova o doktoratima Nebojše Stefanovića i Siniše Malog. Ona je rekla da su ovi napadi prijavljivani, ali nisu dobijeni adekvatni odgovori od tužilaštva. Takođe, Lukić je naglasila da napadi na internetu brzo prerastu u fizičko nasilje i koliko je lako postati državni neprijatelj. Nije potrebno, kaže ona, da ljudi čuju emisije ili pročitaju tekstove, dovoljno je da neko čuje da je reč o neprijateljima, da bi se postala meta pretnji, pa čak i fizičkih napada, što se urednicama Peščanika mnogo puta dešavalo.\nBivši Poverenik za informacije od javnog značaja i zaštitu podataka o ličnosti Rodoljub Šabić dao je primer Srbije kao zemlje u kojoj je uspela da se kompromituje kompletna baza podataka punoletne populacije na sajtu Agencije za privatizaciju, kao i najosetljiviji podaci o građanima preko aplikacije Izabrani doktor. Šabić se osvrnuo i na lošu MUP-ovu procenu uticaja obrade na zaštitu podataka o ličnosti korišćenjem sistema video nadzora, na koju su SHARE Fondacija, Partneri za demokratske promene Srbija i Beogradski centar za bezbednosnu politiku dali dobru Analizu.\nMilica Šarić izdvojila je nekoliko primera tehničkih napada koji su se dešavali redakciji “CINS-a”. Ona je istakla da je svaka vrsta forme gde ljudi mogu da ostave nešto na sajtu, kao na primer formular ili anketa, prestavlja rizik napada na sajt. Pored toga, Šarić je napomenula da novinari u CINS-u imaju problema da objasne ljudima koji žele da im dostave poverljive informacije da to ne mogu da urade preko telefona i društvenih mreža, jer se oni prisluškuju i prate.\nZavršnu reč na panelu imao je direktor SHARE CERT-a Andrej Petrovski, koji je istakao da ako se ovakve povrede digitalnih prava i siutacije koje su doživljavali autori priča u knjizi nastave, samo će naterati sve veći broj mladih i hrabrih ljudi da prestanu da se bave ovakvim temama, a ništa ne ukazuje da će se trenutno stanje poboljšati.


Dodik: Histerija oko Dana RS potvrđuje upitnost opstanka BiH\nJanuar 12, 2019 18:22\n„Ni 1992. godine muslimani-Bošnjaci nisu bili spremni da prihvate da ovde žive i drugi narodi, koji polažu jednako pravo na zemlju u kojoj su rođeni i na kojoj vekovima žive. Danas, 27 godina kasnije, i dalje ne prihvataju tu činjenicu, samo što, umesto oružjem, medijskom i političkom hajkom pokušavaju da, prvensteno Srbima, kažu da nemaju pravo da slave dan kada je nastala Republika Srpska“, rekao je Dodik za Srnu, prenosi RTRS.\n„I umesto da se odluče na dijalog i politiku mogućeg, bošnjački političari biraju histeriju koja će se samo njima obiti o glavu. Onoga dana kada su osporili 9. januar kao Dan Republike Srpske pred Ustavnim sudom, oni su pokušali da ospore naše pravo na postojanje, koje nam čak garantuje i mirovni sporazum na kojem je i nastala današnja BiH“, naveo je Dodik.\nDodik je rekao da je novina u toj histeriji i pokušaj disciplinovanja i drugog od tri konstitutivna naroda, hrvatskog, sporeći im pravo da prisustvuju svečanostima organizovanim povodom Dana Republike Srpske, čime političko Sarajevo pokušava da poruči da su izborom Željka Komšića za hrvatskog člana Predsedništva dobili „autorska prava“ nad Hrvatima.\n„Videli smo kako je na stub srama stavljen ambasador Hrvatske, ali to moćno Sarajevo ni slične poruke nije smelo da uputi ambasadorima Rusije ili Srbije, koji su takođe bili na obeležavanju Dana Republike. Sve to govori da političko Sarajevo ne napušta politiku autizma, koja nas sve vraća na početak, na unitarističke ambicije Bošnjaka prema BiH“, zaključio je Dodik.\nOrban: Ako Turska pusti izbeglice, upotrebićemo silu 23\nZaev: Datum ili je vlada mrtva 23\nZaev: Zapadni Balkan više nije tempirana bomba 22\nZaev: Očekujem pozitivnu odluku o Severnoj Makedoniji 19\nVučić sa regionalnom direktorkom MSP Nemačke\n7:51 October 18, 2019


BTC $61.115 -0,42%\nETH $4.035 +0,39%\nBCH $626 +0,02%\nEOS $4,73 +1,14%\nGvanžou je izdao licencu za poslovanje koristeći tehnologiju blokčeina i veštačku inteligenciju koju je podržao WeChat.\nVažan kineski grad Gvanžou izdao je licencu za poslovanje koristeći blokčein i tehnologiju veštačke inteligencije (AI), izveštava 22. aprila lokalna novinska agencija Sohu.\nDozvola je izdata u administrativnom centru Huangpu Distrikta, Gvanžou, i predstavlja prvu poslovnu dozvolu za blokčein i AI u Kini, navodi se u novinama.\nVrsta licence, koja se navodi kao "skeniranje koda i pokretanje kompanije jednim klikom", navodno omogućava startapima da ne samo da podnesu aplikaciju, već i da otvore bankovni račun i da podnesu aplikaciju za poresku fakturu koristeći WeChat mini- program.\nPrema izveštaju, korišćenjem blokčeina i AI, Huangpu Distrikt je pilotirao svoju komercijalnu uslugu blokčein platforme koja navodno smanjuje vreme podnošenja ponuda i pomaže da se izbegnu ponavljani podnesci, kao i da se olakša formiranje kompanija.\nSredinom marta, prvi blokčein elektronski sistem za vožnju podzemnom železnicom u Kini je izdata u metrou Šenžen kroz projekt koji je razvio Opštinski ured za oporezivanje Šenžen i kineski tehnološki gigant Tencent, koji je obezbeđivao tehnologiju blokčein preko WeChat-a.\nKrajem 2019. godine, Cointelegraph je saopštio da su Gvanžou, zajedno sa Pekingom i Šangajem, postali najveća koncentrisana područja relevantnih zakona o blokčeinu u Kini. Ranije, Gvanžou je izabran kao sedište novog lokalnog blokčein saveza koji je uključivao 54 kompanije koje su se fokusirale na upotrebu blokčeina u finansijama, trgovini i fondovima.\nNedavno je izvršni predsednik Instituta za istraživanje blokčeina Donald Tapscott predvidio da će zvanična kineska valuta, renminbi (RMB), postati kriptovaluta.\nKina je vodeća zemlja po broju blokčein projekata


Veoma neprijatna scena viđena je u utakmici Prve lige Srbije između Žarkova i Radničkog iz Sremske Mitrovice. Golman gostujućeg tima Spasoje Stefanović našao se u stravičnom duelu sa jednim igračem Žarkova i iznet je na nosilima sa terena… »\nUžas na meču u žarkovu: Golmanu Radničkog odstranjen bubreg posle pada u kaznenom prostoru, bila mu je to prva utakmica za…\nStrašna vest stiže nam iz Prve Lige Srbije! Spasoju Stefanoviću, golmanu Radničkog iz Sremske Mitrovice, odstranjen je bubreg tokom operacije koju je imao posle duela na meču protiv Žarkova u beogradskom predgrađu! Stefanović je u 35. minutu… »\nFoto: Printskrin Youtube/Prva liga Srbije Naime, on je na utakmici Prve lige Srbije protiv Žarkova (0:1) pretrpeo jak udarac nakon duela sa protivničkim igračem. Sa terena iznet na nosilima i hitno je prebačen u bolnicu. Taj detalj se dogodio u 35… »\nStrašno. Užasna scena na meču Prve lige Srbije. Spasoju Stefanoviću, golmanu Radničkog iz Sremske Mitrovice, odstranjen je jedan bubreg nakon snažnog udarca koji je pretrpeo na gostovanju protiv Žarkova. Domaćin je dobio meč sa 1:0, ali meč je… »\nI to na debiju za novi klub... Strašna vest stiže nam iz Prve Lige Srbije! Spasoju Stefanoviću, golmanu Radničkog iz Sremske Mitrovice, odstranjen je bubreg tokom operacije koju je imao posle duela na meču protiv Žarkova! Stefanović je u 35. minutu… »\nBrutalnost u fudbalu je dobila novu dimenziju! Fudbaleru Radničkog posle jakog udarca hitno odstranjen bubreg! Video\nGolman Radničkog iz Sremske Mitrovice Spasoje Stefanović prošao je kroz pravu životnu dramu. On je u meču Prve liga Srbije protiv Žarkova (0:1) pretrpeo izuzetno jak udarac nakon kog je hitno prebačen u bolnicu. Nakon tog detalja koji se dogodio u… »\nSpasoje Stefanović, golman Radničkog iz Sremske Mitrovice, prošao je kroz pravu životnu dramu nakon jednog naizgled običnog meča. On je u meču Prve liga Srbije protiv Žarkova (0:1) pretrpeo izuzetno jak udarac nakon kog je hitno prebačen u… »\nMreže ostale netaknute na Zlatiboru i na Novom Beogradu. Debitant u Prvoj ligi Srbije Mladost GAT je na čelu tabele posle sedam kola. Novosađani su ostvarili minimalni trijumf, ovoga puta kao domaćini protiv dobanovačke Budućnosti, strelac gola… »\nUspešan finiš letnjeg prelaznog roka u OFK Žarkovu. Posle Strahinje Jovanovića (Spartak), redove prvoligaša iz Makiške šume pojačao je Jovan Kokir (21), doskorašnji član Metalca. Ofanzivni vezista Jovan Kokir završio je omladinsku školu… »\nNekadašnji mladi reprezentativac na novom početku. Svojevremeno je Jovan Kokir bio velika nada Partizana, čak se 2018. godine pominjalo da je Crvena zvezda bila spremna da ga preotme "večitom rivalu", ali karijera mladog vezista nije se razvijala… »\nAlo pre 58 minutajoš 17 povezanih


U februaru nastavak pregovora Bjelorusije s MMF-om\n30.01.2012. / 14:28\nMINSK, Bjelorusija će u februaru nastaviti pregovore s Međunarodnim monetarnim fondom (MMF) o daljem kreditiranju zemlje, izjavila je u ponedjeljak u Minsku guverner Narodne banke Bjelorusije Nadežda Jermakova.\nMinistarstvo finansija BiH da izvrši obaveze po ino dugu\n27.01.2012. / 16:19\nBANJALUKA, Ministarstvo finansija Republike Srpske ocijenilo je nedopustivim blokiranje sredstava za otplatu kredita Evropskoj investicionoj banci za sanaciju puteva u Srpskoj i pozvalo Savjet ministara i Ministarstvo finansija i trezora BiH da počnu izvršavati svoje zakonom predviđene obaveze u vezi\nŽeljeznice Srbije uzele kredit od 95 mil.€\n27.01.2012. / 15:17\nLONDON, Evropska banka za obnovu i razvoj podržaće reformu Željeznice Srbije kreditom od 95 miliona evra za modernizaciju pruge na Koridoru 10.\nCG se zadužila još 80 mil. USD\n27.01.2012. / 14:47\nPODGORICA, Crna Gora uzeće od Svjetske banke kredit od 80 miliona dolara, a ta sredstva biće iskorišćena za razvojnu podršku budžetu.\nKavarić: Vlada će morati da vrati dug\n27.01.2012. / 9:05\nPODGORICA, Crnogorski ministar ekonomije Vladimir Kavarić izjavio je da će Vlada najvjerovatnije morati da vrati 22 miliona evra kredita Dojče banci umjesto Kombinata aluminijuma Podgorica (KAP).\nŠeik pomaže sunarodnicima da otplate kredite\n27.01.2012. / 8:40\nABU DABI, Predsjednik Ujedinjenih Arapskih Emirata, šeik Kalifa ben Zajed Al Nahajan, odlučio je da pomogne blizu 7.000 svojih sunarodnika da otplate kredite u ukupnom iznosu od 545 miliona dolara, javila je juče zvanična emiratska novinska agencija WAM.\nOd četvrtka “Telekom Srbija” u vlasništvu države\n24.01.2012. / 14:53\nBEOGRAD, Telekom Srbija isplatiće u četvrtak grčkoj kompaniji OTE 380 miliona evra za petinu udjela u toj kompaniji, čime će uz državu postati novi akcionar.\nPodgorička banka odobrila kredit od dva miliona evra za Željezaru\n22.01.2012. / 13:26\nPODGORICA, Podgorička banka je odobrila kompaniji Neksan kredit od dva miliona evra za nikšićku Željezaru.\nPoboljšanje energetske efikasnosti u maloprodajnom sektoru\n19.01.2012. / 15:39\nSARAJEVO, Evropska banka za obnovu i razvoj /EBRD/ nastavlja da promoviše energetsku efikasnost u BiH kreditom od 5,4 miliona evra za finansiranje realizacije naprednih mjera uštede energije u jednom od vodećih maloprodajnih lanaca u BiH – “Bingu”, saopšteno je iz\nTegeltija: RS će nastaviti sama otplaćivati ino-dug\n18.01.2012. / 12:57\nBANJALUKA, Republika Srpske je spremna da samostalno i u narednom periodu izmiruje sve dospjele rate ino-duga. Federacija BiH koja to ne čini moraće platiti zatezne kamate, rekao je ministar finansija RS Zoran Tegeltija. CAPITAL objavljuje kompletan “Plan dinamike servisiranja vanjskog duga u prvom kvartalu 2012.\n“Telekom Srbija” uzeo kredit\n17.01.2012. / 14:23\nBEOGRAD, Kompanija “Telekom Srbija” uzela je kredit od 470 miliona evra, od čega će 320 miliona biti utrošeno na otkup akcija od grčke telekomunikacione kompanije OTE, a ostalih 150 miliona evra za refinansiranje postojećeg kredita za kupovinu Telekoma Republike Srpske.\nMinistarstvo finansija RS izmirilo obaveze po osnovu rate kredita\n16.01.2012. / 17:00\nBANJALUKA, Ministarstvo finansija Republike Srpske /RS/ izmirilo je sa jedinstvenog računa Trezora RS obaveze po osnovu rate kredita prema Evropskoj banci za obnovu i razvoj u iznosu od 399.142,48 evra.\nĐelić: Tigru 6,7 miliona evra kredita EIB\n16.01.2012. / 15:38\nBEOGRAD, Korporacija “Tigar” iz Pirota dobiće od Evropske investicione banke (EIB) kredit od 6,7 miliona evra, najavio je danas doskorašnji potpredsjednik Vlade Srbije Božidar Đelić.\nNajviše pitanja građana Srbije u vezi sa radom banaka\n15.01.2012. / 13:38\nBEOGRAD, Centar za korisnike finansijskih usluga, u okviru Narodne banke Srbije (NBS), je tokom 2011. primio 697 pitanja u vezi sa finansijskim proizvodima i uslugama i pravima korisnika finansijskih usluga, 73 odsto više nego u istom periodu prethodne godine, objavila


VATRENA STIHIJA U FABRICI PLASTIKE: U Brčkom povređeno više lica uključujući i vatrogasce\n13. 07. 2021. u 22:53\nU AKCIJI gašenja požara koji je u poslepodnevnim časovima izbio u fabrici za proizvodnju plastike u naselju Pirometal u Brčkom, povređeno je više lica od kojih je 10 vatrogasaca.\nDeset pripadnika Profesionalne vatrogasne jedinice bili su direktno izloženi požaru u pokušaju lokalizovanja, saniranja i gašenja, prenosi RTRS.\n- Trenutno su na terenu četiri vozila JZU Zdravstveni centar Brčko i Crvenog krsta Brčko distirkta, čije ekipe pružaju pomoć unesrećenima sa zadobijenim opekotinama i trovanjem ugljen monoksidom - saopšteno je iz Odeljenja za zdravstvo i ostale usluge Vlade Brčko distrikta.\nU saopštenju se dodaje da niko od povređenih nije životno ugrožen, te da je procenjeno da zadobijene povrede nisu težeg karaktera.\nLJUBAV NA SEOSKI NAČIN: Vedrana uzgaja koze, živi kao nomad i ima velike planove za budućnost\n15. 06. 2021. u 17:39\nDROGIRAO SE U CENTRU GRADA: Sankcionisan jer je „šmrkao“ na javnom mestu\n07. 07. 2021. u 15:58\npožar Fabrika Brčko Brčko vesti\nPOLICIJASKI službenici Policijske stanice Gacko, 04.12.2021. godine, lišili su slobode dva lica iz Trebinja, zbog postojanja osnova sumnje da su počinili krivična dela otmica i narušavanje nepovredivosti stana.


Počelo malo hodočašće u Velikoj džamiji u Meki uz ograničen broj učesnika\nBeta 4. oktobra 2020. 12:15\nPrva grupa muslimanskih hodočasnika stigla je danas u Meku, u Saudijsku Arabiju, na malo hodočašće ili umru, sedam meseci pošto je taj obred odložen zbog izbijanja epidemije korona virusa.\nU malim grupama okruženi ljudima koji paze da se nosi maska i održavaju propisi fizičkog distanciranja vernici su počeli da obavljaju ritual tavaf, prema kome treba sedam puta da obidju krug oko Kabe, kockaste konstrukcije prema kojoj se okreću muslimani da se mole i koja se nalazi u sredini dvorišta Velike džamije u Meki.\nMalo hodočašće ili umra se može obavljati cele godine za razliku od hadžiluka koji je vremenski ograničen.\nZbog pandemije saudijske vlasti odlučile su ponovo da odobre malo hodošašće u tri faze sa merama namenjenim da se spreči širenje zaraze, kao za vreme velikog hadžiluka organizovanog krajem jula.\nU prvoj fazi dozvoljen je dolazak da obavi hodošašće 6.000 Saudijaca i stranaca sa boravkom, svakog dana od nedelje. Oni su podeljeni u 12 grupa da se omogući slobodno kretanje i fizička udaljenost za vreme kruženja oko Kabe, rekao je ministar za hadžiluk i umru Mohamed Benten prošle nedelje na saudijskoj televiziji.\nOd 18. oktobra broj vernika (Saudijaca i stranaca sa boravkoma) koji će moći da dodju na hodočašće se povećava na 15.000 dnevno, a još 40.000 vernika će moći da dodju u Veliku džamiju za dnevne molitve.\nVernicima iz inostranstva će biti dozvoljen dolazak od 1. novembra, kada će broj vernika kojima je dozvoljen dolazak biti podignut na 20.000, a onima kojima je dozvoljeno da obavljaju molitve na 60.000.\nMinistarstvo zdravlja će birati zemlje iz kojih dolaze strani hodočasnici na osnovu razvoja pandemije Kovid-19.\nSamo desetina hiljada vernika koji žive u Saudijskoj Arabiji su mogli da obave hadžiluk letos u odnosu na 2,5 miliona učesnika iz celog sveta koliko ih je bilo 2019. godine.\nTo drastično smanjenje broja hodočasnika i zdravstvene restrikcije omogućilo je vlastima da proglase da nije bila ni jedna zaraza za vreme velikog hadžiluka.


Objavljeni žiro-računi za uplatu taksi za ozakonjenje | Kamatica\nPočetna > vest > Objavljeni žiro-računi za uplatu taksi za ozakonjenje\nObjavljeni žiro-računi za uplatu taksi za ozakonjenje\nTekst objavljen: 18.12.2015 13:35\nGrađani Srbije od danas mogu da uplaćuju taksu za ozakonjenje svojih kuća, stanova ili poslovnog prostora kako je propisano Zakonom o ozakonjenju objekata, saopštilo je Ministarstvo građevinarstva, saobraćaja i infrastrukture.\tOko 770.000 vlasnika koji su ranije predali zahteve za legalizaciju, treba samo da plate taksu, ako su u prethodnom periodu dostavili potrebnu dokumentaciju, navodi se u saopštenju.\nGrađani koji nisu predali nijedan dokument uz taksu treba da podnesu i izveštaj o zatečenom stanju objekta.\nSvi građani treba da sačekaju pismeno obaveštenje od nadležnog organa za ozakonjenje i da postupe po dobijenom zahtevu.\n"Sprovođenje Zakona o ozakonjenju omogućiće da oko 1,5 miliona objekata konačno bude ozakonjeno, brzo, jeftino i bez suvišnog administriranja", istakla je državni sekretar u Ministarstvu građevinarstva, saobraćaja i infrastrukture, Aleksandra Damnjanović.\nOna je precizirala da proces vodi država u javnom interesu, ali da je za efikasno sprovođenje neophodno da se sve lokalne samouprave u potpunosti uključe i počnu postupke ozakonjenja.\nDamnjanović je ukazala da je sprovođenje zakona u interesu lokalnih samouprava, jer će konačno biti uređeno pitanje vlasništva nad imovinom na teritoriji svakog grada ili opštine.\n"Pored toga, 70 odsto novca od taksi će ostati lokalnim samoupravama i taj novac će moći da ulože u unapređenje komunalne infrastrukture", dodaje Damnjanović.\n840-742255843-04 - Taksa za ozakonjenje objekata u korist nivoa opština.\nlegalizacija objekata legalizacija građani Srbije Ministarstvo građevinarstva, saobra


Više od 90 odsto građana Srbije nema niti želi da podiže kredit ili, ako ga ima, ne planira novi, dok bi banke klijente mogle da pronađu među svega 8,8 odsto njih koji su spremni da se zaduže. To je, ukratko, rezultat telefonske ankete koju je istraživački tim Demostata pod rukovodstvom Srećka Mihailovića sproveo na uzorku od 1.200 ispitanika.\nPreciznije, dve trećine ili 67,8 odsto građana ne koristi nijedan bankarski kredit niti bi želelo da ga ima, dok 23,5 odsto koristi pozajmicu od banke, ali ne želi novu. U dugu nije 5,5 procenata onih koji bi želeli da podignu kredit, a svega 3,3 odsto građana bi uz postojeći rado koristilo i novo zaduženje. Interesantno je da se ovi podaci vrlo malo razlikuju ako se posmatraju po polnoj strukturi, s tim što su ženski ispitanici tek za nijansu raspoloženiji prema zaduživanju. Naime, žene imaju povoljniji stav prema kreditima od muškaraca jer se na pitanje "Da li imate kredit" njih 67 odsto opredelilo za odgovor "Ne, i ne želim da ga imam", dok je u muškoj populaciji tu opciju zaokružilo 68,6 odsto ispitanih. Stav se, međutim, izrazito menja kod grupacije koja već ima kredit, jer tek 2,4 odsto žena želi još jedan, dok je procenat muškaraca sa istim stavom 3,3 odsto.


Traktoristi dobili rotaciona svetla da bi bili bezbedniji u saobraćaju - Poljoprivredne vesti | Agroklub.rs\nPodela rotacionih svetala nedavno je upriličena u zgradi opštine Inđija, a poljoprivrednicima je održan kratak seminar o značaju njihove upotrebe.\nSavet za bezbednost opštine Inđija, obezbedio je 250 rotacionih svetala za traktoriste sa teritorije ove opštine, a sve u cilju povećanja bezbednosti i ovih učesnika u saobraćaju. Podela rotacionih svetala nedavno je upriličena u zgradi opštine Inđija, a poljoprivrednicima je održan kratak seminar o značaju njihove upotrebe i zakonskim aktima, koji regulišu ovu oblast u saobraćaju.\nKako bi nesmetano stigli do njive i bili sigurni u svoju, ali i bezbednost ostalih učesnika u saobraćaju, poljoprivrednicima sa područja ove sremske opštine, nedavno su podeljene i reflektujuće trake za obeležavanje gabarita poljoprivrednih vozila i mehanizacije.\nNeće biti preregistracije: Stare tablice na traktorima i dalje važe\nPodeljeno je 250 svetala i traka što se, kako smatraju u Savetu za bezbednost, pokazalo kao dobra praksa.\n"Dobro je što naši poljoprivrednici zaista koriste ovaj vid pomoći i što se pokazalo na terenu da je manje saobraćajnih nezgoda u kojima su učesnici vozači traktora. Pored žutih rotacionih svetala, poljoprivrednim proizvođačima su podeljene žute i crvene retroreflektujuće trake koje služe za označavanje teških priključnih vozila", kaže Dragan Ibročić, član Saveta za bezbednost Opštine ovog grada.\nSproveden niz preventivnih akcija\nKako su istakli predstavnici Saveta, u saobraćaju u poslednje četiri godine opština Inđija mnogo pažnje poklanja povećanju bezbednosti svih učesnika u saobraćaju. Do sada je sproveden niz različitih, preventivnih akcija, a sredstva od prekršajnih kazni koja se vraćaju u lokalni budžet iskorišćena su za nabavku, između ostalog i rotacionih svetala za traktoriste.\nI u narednom periodu biće sličnih aktivnosti\n"Ideja nam je bila da preventivno utičemo i na vozače traktora, kako bi bili što bezbedniji na putu. Moramo im omogućiti da budu vidljvi učesnici u saobraćaju posebno tokom noćnih vožnji", naveo je Đorđe Vranješ, zamenik predsednika Saveta za bezbednost ove lokalne samouprave.\nPre same podele rotacionih svetala i reflektirjućih traka, poljoprivrednicima je održano i kraće predavanje o značaju njihove svakodnevne primene, ali i o upoznavanju sa zakonskim aktima koji regulišu navedenu oblast. Može se još dodati i to da će sve akcije Saveta za bezbednost u opštini Inđija biti nastavljene istim tempom i u narednom periodu.\nBezbednost poljoprivrednika Dragan Ibročić Đorđe Vranješ Bezbednost u saobraćaju Rotaciona svetla Gabaritna vozila Učesnici u saobraćaju Savet za bezbednost


Sunčana tarifa za vrele dane : Montenegro Airlines - LookerWeekly.com magazin\n· 30/06/2014 ·1 min read\nZa putovanja od 15. jula do 15. avgusta 2014. godine Montenegro Airlines će svojim putnicima ponuditi novu, atraktivnu mogućnost za putovanja po najpovoljnijoj tarifi iz Beograda za Tivat. Od 7. jula, Montenegro Airlines će ponedjeljkom, na svom sajtu, objavljivati kojim danom i na kojem letu će putnici iz Srbije moći da kupe svoje karte po najpovoljnijoj tarifi.\nCena povratne karte na relaciji Beograd-Tivat-Beograd, na kojoj se tokom ljetnje sezone saobraća i do četiri puta dnevno, će iznositi 97,80 eura.\n“Montenegro Airlines se u svom punom kapacitetu pozicionirao na tržištu Srbije. Sa najsavremenijom flotom, najvećim sertifikatom za bezbjednost – IOSA, kadrom koji može da iznese ovaj projekat, kao i sa najpovoljnijim cijenama, smatramo da ćemo obezbijediti konkurentnost koja će nam omogućiti dugoročno prisustvo na ovom području. Trudićemo se da građanima Srbije i ubuduće našu prelijepu zemlju činimo lakše i povoljnije dostupnom”, saopštila je predsednica Odbora direktora Daliborka Pejović, na koktelu koji je organizovan u poslovnici Montenegro Airlinesa u Beogradu.\nKoktelu su prisustovali predstavnici turističke privrede Srbije, predstavnici agencija, kao i mnoge javne ličnosti iz kulturnog i privrednog života Srbije.\nDirektorka Montenegro Airlines Beograd, Snežana Mićović je podsetila na druge aktuelne veoma povoljne tarife, za sve kategorije putnika, kao što su senior tarifa za starije od 65 godina koja se već može kupiti, gde povratna karta iz Beograda za Crnu Goru iznosi 110 eura i porodična tarifa, koja će biti u prodaji od 1. jula. Roditelji će u periodu od 15. jula do 15. avgusta moći da putuju po ceni od 125,78 eura, dok će deca putovati po ceni 45,78 eura za povratnu kartu.


Do softvera putem subvencionisanih kredita Do softvera putem subvencionisanih kredita – Personal magazin\nDo softvera putem subvencionisanih kredita\nPotpredsednik Vlade Republike Srbije i ministar ekonomije i regionalnog razvoja Mlađan Dinkić izjavio je da je Vlada na današnjoj sednici usvojila dopunski program subvencionisanih dinarskih potrošačkih kredita za kupovinu softvera…\nPotpredsednik Vlade Republike Srbije i ministar ekonomije i regionalnog razvoja Mlađan Dinkić izjavio je da je Vlada na današnjoj sednici usvojila dopunski program subvencionisanih dinarskih potrošačkih kredita za kupovinu softvera domaće proizvodnje.\nDinkić je novinarima prilikom posete kompaniji “PSTech” objasnio da će program, koji je namenjen preduzećima i preduzetnicima, startovati od ponedeljka, 28. juna, pri čemu je kao uslove kreditiranja naveo grejs period od 12 meseci, rok otplate od tri godine i kamatnu stopu od 7,5 odsto godišnje.\nOn je ukazao na to da će iznos odobrenog kredita biti bez ograničenja, do visine kreditne sposobnosti klijenta i dodao da će cena kredita tokom perioda otplate biti fiksna, bez obzira na promene referentne kamatne stope.\nPrema podacima Ministarstva ekonomije, kako je naveo, u Srbiji posluje više od 1.400 softverskih kompanija koje zapošljavaju približno 10.000 ljudi, a prosečan godišnji rast tog sektora bio je 11 odsto u poslednje četiri godine.\nPotpredsednik Vlade je dodao da je ukupan prihod tog sektora prošle godine iznosio 424 miliona evra, dok je izvoz bio 130 miliona evra.\nMinistar za telekomunikacije i informaciono društvo Jasna Matić izrazila je zadovoljstvo time što je Vlada u paket antikriznih mera uvrstila i podršku proizvodnji i prodaji domaćih softvera, jer je to bitan korak za unapređenje konkurentnosti naše privrede.\nPrema njenim rečima, to je važno i za softversku industriju koja je konkurentna na svetskom tržištu, ali i za domaća preduzeća koja žele da postanu dobavljači međunarodnih firmi.\nDirektor kompanije “PSTech” Branka Radovanović pozdravila je nove mere Vlade Srbije i ocenila da su informacione tehnologije izvozna šansa Srbije.\nRadovanović je istakla da bi svako preduzeće koje dobro posluje trebalo da uvede informacione tehnologije u svoje poslovanje kako bi bilo efikasnije i opstalo na tržištu.\nDo softvera putem subvencionisanih kredita was last modified: June 25th, 2010 by Redakcija\nJasna MatićMlađan Dinkićproizvodnja softveraPSTechSoftver\nMinistar Đelić u poseti Silikonskoj dolini\nSprovođenjem informatizacije u zdravstvu do poboljšanja zdravstvene zaštite


Korona-kriza: Austrija ukida blokade - ADVANTAGE AUSTRIA international - www.advantageaustria.org\nKorona-kriza: Austrija ukida blokade\nAustrija pokušava posle 100 dana da se vrati u neku vrsu normaliteta. Većina ograničavajućih mera je ukinuta. Granice prema susednim državama su u najvećoj meri ponovo otvorene.\nZahvaljujući opadajućem broju sluöaja novoobolelih od korona-virusa, Austrija je posle 100 dana skoro u potpunosti ukinula ograniöenja. Početkom maja uspostavljen je polako sistem koji bi se mogao nazvati "nova normalnost". Od tada je ova zamlja postepeno otvorila prodavnice, turističke ustanove, gastronomiju kao i ustanove za kulturu, sport i slobodno vreme.\nMeđutim, virus još uvek nije pobeđen: Maske su još uvek svuda prisutne, a važi i dalje pravilo da se drži bezbedno odstojanje. Posle 100 dana sa korona-virusom - pored privrednih posledica - ostaje strah od drugog talasa.\nZa prekogranično kretanje putnika i robe pojavilo se tračak nade: Posle višenedeljnih ograničenja usled korone Austrija je ponovo omogućila potpunu slobodu prekograničnog kretanja u slusedne zemlje . Ko doputuje iz susednih zemalja ne mora više u karantin niti je potreban negativni Covid-test. Postepeno će i Nemačka, Lihtenštajh, Švajcarska, Slovačka, Slovenija, Češka Republika i Mađarska slediti primer.\nNa taj način, uoči početka leta, neće biti moguć samo odlazak na odmor, već i poslovna putovanja. To nije samo za turističku zemlju kao što je Austrija od suštinske važnosti, već je posebno važno za austrijska preduzeća i njihove međunarodno povezane lance isporuke u dotične zemlje. Skidanje ograničenja je preko potrebna podrška za austrijsku (izvoznu) privredu, a idućih sedmica i meseci trebalo bi da uslede popuštanja i u drugim zemljama.\nprethodna novost Turizam Austrije kreće u ofanzivu: gostoljubivo i…sljedeća novostUspešan restart posle korona-krize


Korona virus, Britanija i premijer: Pred Borisom Džonsonom prelomna nedelja - istražuje se žurka u Dauning stritu u vreme kovid karantina - Ozonpress :: internet portal\nBoris Džonson je naložio pokretanje interne istrage koju vodi Sju Grej.\nBoris Džonson suočava se sa prelomnom nedeljom premijerskog mandata, pred objavljivanje izveštaja o navodnim žurkama održanim u Dauning stritu tokom opšteg zaključavanja u zemlji.\nOčekuje se da će državna službenica Sju Grej obelodaniti nalaze istrage ove nedelje – iako tačan datum još nije objavljen.\nU ponedeljak je bivši premijerov pomoćnik Dominik Kamings rekao da je poslao pismeni dokaz Sju Grej, ali da se neće sastati sa njom.\nIstovremeno će se sa policijom sastati i viši torijevski zvaničnik Vilijem Vreg – koji tvrdi da su poslanici koji žele da svrgnu premijera „ucenjeni“.\nVreg, predsednik Odbora za javnu administraciju i ustavna pitanja donjeg doma Parlamenta, izneo je optužbe prošle nedelje i savetovao kolege koje se osećaju ugroženo da se obrate policiji.\nOn je rekao da želi da prepusti istragu „ekspertima“ umesto Broju 10, ali je Dauning strit saopštio da nije primetio nikakve dokaze za ponašanje koje on navodi.\nAko budu predata 54 pisma, pokrenuće se postupak za izglasavanje nepoverenja koji može da se završi izborima za liderski položaj.


INTERVJU Slobodan Košutić, SUNOKO “Za tonu šećerne repe sledećeg roda 40 evra i specijalni bonus za svaki procenat veće digestije” – Plodna Zemlja\n“Šećerna repa je i u ovoj sušnoj godini opravdala naziv “kraljice ratarskih useva”. Dok su prinosi drugih useva poput soje i kukuruza značajno podbacili, prinos šećerne repe je na nivou petogodišnjeg proseka sa natprosečnim sadržajem šećera od preko 17%. To je blizu 10 tona šećera po hektaru, što smo i zacrtali kao cilj osnivanjem našeg Istraživačko-razvojnog centra u Ljukovu kod Inđije”, kaže u razgovoru za Plodnu zemlju Slobodan Košutić, generalni direktor “Sunoko”.\nKolika je cena po toni šećerne repe ovogodišnjeg roda? Kolika je ona koju SUNOKO plaća svojim kooperantima? Zna li se koja će biti ponuđena za sledeći rod?\n“Cena po toni šećerne repe ugovorne digestije 16% ovogodišnjeg roda iznosi 34 evra uz bonus u vrednosti polovine semena, što ukupno iznosi oko 35,5 evra. S obzirom da je prosečna digestija ove godine preko 17%, cena po toni plative repe sa bonusom za seme iznosi oko 37,5 evra. Proizvođači koji ostvare digestiju veću u odnosu na prosek svih Sunokovih proizvođača dobijaju i dodatni bonus za kvalitet po modelu, za svaki procenat veće digestije – po 1 evro dodatnog bonusa. Za šećernu repu roda 2022. godine nudimo cenu od 40 evra po toni šećerne repe i dodatnu stimulaciju za natprosečan kvalitet, odnosno digestiju”.\nProcene su da je 36.000 hektara pod šećernom repom, koliko od toga su u vlasništvu kooperanata, odnosno kompanije SUNOKO?\n“Kompanija Sunoko ima ugovorenu proizvodnju šećerne repe na oko 24.000 hektara”.\nIma li prostora za bolju primenu agrotehničkih mera? Šta bi one trebalo da podrazumevaju?\n“U prethodne 2-3 godine je došlo do značajnog pomaka u poštovanju plodoreda i izbora preduseva za šećernu repu u smislu da sve češće proizvođači shvataju značaj plodoreda i gaje šećernu repu na četvrtu godinu na istoj parceli i da biraju sve češće strnine kao najbolji predusev za šećernu repu. Kod obrade zemljišta i predsetvene pripreme ima prostora za unapređenje u smislu sprovođenja mera koje sprečavaju sabijanje zemljišta kao najznačajnijeg resursa za poljoprivrednu proizvodnju. Misli se na mere poput minimiziranja broja prohoda, rada u suvljim uslovima i smanjenja uticaja mehanizacije smanjenjem pritiska u gumama.Već nekoliko sezona stimulišemo uzorkovanje i analize zemljišta i dajemo preporuke za đubrenje na osnovu rezultata analiza. Imali smo situaciju da je veliki deo proizvođača prekomerno đubrio sa azotnim đubrivima, što je u velikoj meri promenjeno, tj. ove godine imamo situaciju da je azot dodat u zemljište na preko 60% parcela u optimalnoj dozi, što je imalo uticaj na bolji kvalitet i sadržaj šećera u korenu šećerne repe. U svojim preporukama pratimo i evropsku nitratnu regulativu koja između ostalog reguliše vreme primene azotnih đubriva u cilju sprečavanja gubitka azota i ispiranje u dublje slojeve zemljišta i podzemne vode. Pored ekološkog značaja, ovo je posebno značajno s aspekta troškova đubriva u uslovima njihovih visokih cena. U ovom segmentu postoji značajna mogućnost za unapređenje”.\nKoliko je Istraživački razvojni centar doprineo boljim rezultatima, naročito u borbi protiv bolesti šećerne repe?\n“Pored testiranja nove genetike u cilju iznalaženja novih sorti koji će bolje odgovoriti specifičnosti proizvodnih uslova u Srbiji, fokus rada Istraživačko-razvojnog centra (IRC) je unapređenje zaštite od cerkospore i rešavanje problema truleži korena šećerne repe. IRC kompanije Sunoko je opremljen najsavremenijom laboratorijskom opremom i mehanizacijom za izvođenje ogleda. Oprema u okviru svih laboratorija je na nivou referentnih svetskih naučnih instituta, tako npr. molekularna laboratorija poseduje aparate za izvođenje PCR, Real-Time PCR, kao i seroloških analiza, dok je laboratorija za zemljište opremljena ICP uređajem najnovije generacije.\nNa zaštiti od bolesti lista Cercospora beticola se u prethodnom periodu značajno napredovalo što je rezultiralo da prosečna digestija sa nivoa od 13,8% u kampanji 2015.g. dođe do 15,3% u kampanji 2020.g. i do procenjenih preko 17,0% za kampanju 2021.g. Pored laboratorijskih ispitivanja, stalan kontakt i obilazak terena i proizvođača od strane kolega iz IRC-a i transfer znanja preko sirovinskog sektora prema krajnjim proizvođačima je ključ uspeha. Nastavljamo da se bavimo ovom temom i u narednom periodu jer ima još prostora za unapređenje”.\nZna li se kakvi će biti uslovi za kooperante SUNOKA za sledeću godinu i šta oni podrazumevaju?\n“Cena od 40 evra po toni šećerne repe za 2022.godinu i dodatna stimulacija za natprosečan kvalitet, odnosno digestiju uz trend rastućih i stabilnih prinosa predstavljaju značajnu osnovu za planiranje sigurnih prihoda i likvidnosti poljoprivrednih preduzeća i gazdinstava. Pored povoljnih i kvalitetnih repromaterijala i beskamatnih avansa, nudimo mogućnosti dugoročnog finansiranja nabavke poljoprivredne mehanizacije za proizvodnju šećerne repe”.\nKooperanti koji do 15. decembra potpišu ugovor imaće mogućnost beskamatnog avansa do 500 evra. Koliko će to biti motiv za proizvođače?\n“Shvatili smo da je u uslovima otežanog poslovanja određenog broja poljoprivrednih gazdinstava i preduzeća zbog podbačaja drugih kultura usled suše ili drugih razloga koji su doveli do smanjene likvidnosti, neophodno da podržimo svoje partnere da prevaziđu ovaj problem i sigurno može da bude motiv za ugovaranje proizvodnje”.\nKooperanti SUNOKA ostvaruju bolju digestiju od prosečne. Koliko ona iznosi u proseku, a koliko kod vaših kooperanata, i kako po vama taj rezultat postižu? Koliko je značajan bonus koji kompanija odobrava za ostvarenu bolju digestiju od prosečne?\n“Kompanija Sunoko kao lider na tržištu diktira promene u tehnologiji proizvodnje. Kooperanti često menjaju šećeranu ili su to iste kooperacije koje imaju ugovore sa obe grupacije, tako da koriste istu tehnologiju, te stoga nema značajnih razlika u pogledu digestije. Bonus za digestiju za proizvođače iznad proseka Sunoka je stimulativan u smislu sprovođenja mera koje doprinose ostvarivanju veće digestije. Uzmimo jednostavan primer, ukoliko proizvođač ostvari digestiju od 18%, u slučaju da je prosečna digestija Sunoka 17%, a osnovna cena 40 evra po toni ugovorene repe digestije 16%, cena bi iznosila 45 evra po toni isporučene repe i uz to bi ostvario dodatni bonus za digestiju od 1 evra po toni”.\nKako biste ocenili kretanje cene šećerne repe? Koliko će rast cene energenata uticati na povećanje troškova proizvodnje u industriji? Odnosno koliko će imati uticaja na krajnju cenu šećera?\n“Cena šećerne repe uglavnom prati kretanje cene šećera. U prethodne četiri godine je tržišna cena šećera bila na niskom nivou, a cena šećerne repe je pratila taj trend u prvoj godini, tj. 2018.g. Od 2019.g. se cena repe zbog nedostatka sirovine morala povećavati, pa je za šećernu industriju u Srbiji bilo izuzetno teško prebroditi ovaj period. Ove godine je započeo oporavak cene šećera na svetskom tržištu i blagi oporavak na domaćem, koji nam je omogućio da ponudimo veću cenu za šećernu repu roda 2022.g. Da bi se osigurala proizvodnja šećerne repe, njena cena mora da prati i trend rasta cena konkurentskih ratarskih kultura koje su poskupele i za više od 100%. Cenu šećera diktiraju tržišni uslovi koji pored ponude šećera na tržištu zavise i od troškova na koje u najvećoj meri utiču cena šećerne repe i cena energenata“.\nŠta su planovi za iduću godinu, na koliko hektara planirate da ugovorite proizvodnju?\n“Plan je da povećamo proizvodnju na 30.000 hektara.”\nTagoviDigestija Šećer Šećerna repa Sunoko


Srbin odličan u NBA razvojnoj ligi! - Sportske novosti\nNaslovna Sportske novosti Srbin odličan u NBA razvojnoj ligi!\nSrbin odličan u NBA razvojnoj ligi!\nStefan Janković je srpski internacionalac koji usled manjih povreda nije u NBA predsezoni uspeo da se izbori za roster Miami Heat-a, te sada nastupa u NBA razvojnoj ligi za ekipu Sioux Falls Skyforce.\nProtiv Ludih Mrava (Mad Ants) pružio je odličnu partiju zabeleživši 19 poena i 9 skokova.\nPrethodni tekstČenaj ne zna za poraz\nSledeći tekstDante: Mislio sam da je Baloteli luđi!


„Nemojte da histerišete“, poručuje Puškov Ukrajini - 29.04.2020, Sputnik Srbija\n„Nemojte da histerišete“, poručuje Puškov Ukrajini\nObećanje Ukrajine da će omesti izgradnju „Severni tok 2“ nije shvaćeno ozbiljno u Moskvi. Oni u takvim izjavama vide nameru Kijeva da podigra Vašingtonu koji želi... 29.04.2020, Sputnik Srbija\n21:59 29.04.2020 (Osveženo: 17:01 06.08.2021)\nObećanje Ukrajine da će omesti izgradnju „Severni tok 2“ nije shvaćeno ozbiljno u Moskvi. Oni u takvim izjavama vide nameru Kijeva da podigra Vašingtonu koji želi da evropski potrošači kupuju njegov gas, umesto ruskog.\n„Uložićemo maksimalne napore da sprečimo završetak izgradnje ’Severnog toka 2‘, jer taj projekat ima očigledan politički karakter i u suprotnosti je sa evropskim principima solidarnosti“, rekao je u intervjuu za „RBK“ generalni direktor ukrajinskog sistema za transport gasa Sergej Makogon.\nZa senatora Alekseja Puškova izjava Makogona liči na histeriju.\n„O kakvoj evropskoj solidarnosti po pitanju isporuka gasa iz Rusije govori generalni direktor ukrajinskog sistema za transport gasa Makogon? Kakva je to glupost? I dalje im ’Severnog toka 2‘ ne da mira? Sami su rekli: u Kijevu su spremni za „nulti tranzit“ iz Rusije. Nemojte onda da histerišete, već budite spremni“, napisao je Puškov na tviteru.\nPo mišljenju poslanika Državne dume Alekseja Čepija, „Severni tok 2“ je u interesu svih evropskih država, pošto će omogućiti da gas bude jeftiniji.\n„Ta izjava ne vredi ništa, jer je veliki broj evropskih kompanija zainteresovano da ’Severnog toka 2‘ bude pokrenut u punom obimu. SAD nisu zainteresovane za njega, zbog konkurencije i teoretske mogućnosti da prodaje svoj tečni gas u Evropu po uvećanim cenama. Ukrajina samo podigrava Vašingtonu“, rekao je Čepi.\nDrugi poslanik, Viktor Vodolacki smatra da ovakvim izjavama Ukrajina rizikuje da pokvari odnose sa evropskim partnerima.\nOn je podsetio da je predsednik Vladimir Putin više puta izjavljivao da namerava da produži tranzit preko Ukrajine, čak i nakon realizacije „Severnog toka 2“ i „Turskog toka“.\n„Ako Ukrajina na to gleda drugačije, znači da ona spaljuje mostove koje je povezuje sa Rusijom i prijateljskim državama ZND, a ruši i mostić koji pokušava da izgradi sa Evropom“, izjavio je on.


Uslovi za ulazak u zemlje u kojima najviše letuju građani Srbije - MediaSfera\nNa ovom linku saznajte koji su uslovi za ulazak u koju od više od 40 zemalja za građane Srbije.\nTurska dozvoljava ulazak bez testiranja svim maloletnim osobama koje dolaze u pratnji vakcinisanih roditelja, uz uslov da je od revakcinacije prošlo najmanje 14 dana. U Tunisu negativan PCR test nije potreban za decu do dvanaest godina, dok je u Bugarskoj starosna granica za ulazak bez testa pet godina, piše N1.\nHrvatska i Grčka\nNove restriktivne mere i za putovanja unutar Grčke\nVlada Grčke uvela je nove mere za putovanja unutar zemlje, koja podrazumevaju određene restrikcije za odlazak na ostrva. Od 5. jula za putovanja na ostrva za odrasle će biti potrebno:\nsertifikat o vakcinaciji ili o preležanom kovidu\nnegativan PCR test u roku u poslednjih 72 sata\nnegativni rezulat brzog testa u poslednjih 48 sati\nZa decu od 12 do 17 godina je potreban bilo koji dokaz, uključujući i onaj iz samoevaluacije. Deca mlađa od 12 godina mogu slobodno da putuju, odnosno ne moraju da prilažu nikakve dokaze. Na povratku sa ostrva preporučuje se samoprocena za svu decu mlađu od 12 godina.\nOd ovih mera izuzeta su ostrva: Evia, Lefkada i Salamina, gde je moguće putovanje u poslovne svrhe pod određenim uslovima samo uz samoprocenu simptoma. Ove mere usvojene su nakon sastanka eksperata grčkog Ministarstva zdravlja. Grčke vlasti ranije su objavile da je u zemlji u poslednjih 24 sata zabeležen 761 novi slučaj zaraze, kao i četiri smrtna slučaja, piše portal Biznis.rs.\nTagoviomiljene destinacije PCR test putovanja turizam virus korona


Bela kuca otpuzila Rusiju za sajber-napdade na Ukrajinu\nTanjug 19. februara 2022. 07:18\nVAŠINGTON – Bela kuća okrivila je Rusiju za ovonedeljne sajber napade usmerene na ukrajinsko ministarstvo odbrane i velike banke i upozorila na mogućnost značajnijih poremećaja u narednim danima.\nZamenica savetnika za nacionalnu bezbednost Bajdenove administracije za sajber i nove tehnologije En Nojberger rekla je da su SAD brzo povezale napade sa ruskim vojnim obaveštajnim strukturama, preneo je AP.\nVelika Britanija se pridružila SAD u optužbama protiv ruske vojne obaveštajne službe GRU za „distribuirane napade“ i uskraćivanja usluga koji su se odvijali uporedo sa eskalacijom tenzija između Rusije i Ukrajine.\nNapadi, koji su „oborili“ vladine veb stranice i sajtove nekoliko velikih banaka tokom većeg dela dana, imali su „ograničen uticaj“ jer su ukrajinski zvaničnici mogli brzo da podignu svoje sisteme i vrate ih u funkciju, izjavila je Nojberger.\nU međuvremenu, ruska ambasada u Vašingtonu je opovrgla tvrdnje zamenice američkog savetnika za nacionalnu bezbednost za sajber i\nnove tehnologija En Neuberger u vezi sa navodnim učešćem Moskve\nu sajber napadima u Ukrajini, prenosi agencija TAŠ.\nKako se navodi u saopštenju ambasade, objavljenom na Fejsbuk stranici, tvrdnje En Nojberger su „očigledno antiruske“.\n„Kategorički odbacujemo neosnovane tvrdnje američke administracije i tvrdimo da Rusija nema nikakve veze sa pomenutim\ndogađajima i nikada nije izvršila nikakve maligne operacije u\nsajber prostoru“, ističe se u saopštenju ambasade Rusije u Vašingtonu.


27 Mar 2019, 12:39 VECERNJE NOVOSTI Maja Kostić\nSrpski pisac i diplomata Ivo Andrić dobio je ulicu u Gvatemala Sitiju, a ceremoniji svečanog otvaranja prisustvovao je potpredsednik Vlade Srbije i ministar spoljnih poslova Ivica Dačić, koji je istakao da je taj gest znak iskrenog i višedecenijskog prijateljstva Gvatemale i Srbije i simbol poštovanja i priznanja za dela srpskog nobelovca.\nDačić je u svoje lično ime i u ime naroda Srbije zahvalio ministarki spoljnih poslova Gvatemale Sandri Polanko i rukovodstvu Gvatemala Sitija za imenovanje ulice po Ivi Andriću.\n„Ovaj događaj je simbol poštovanja i priznanja za književna dela nobelovca i našeg uglednog pisca Ive Andrića, laureata ove prestižne nagrade za 1961. godinu“, rekao je Dačić.\nPodsetio je da je na inicijativu počasnog konzula Srbije u Gvatemali Marsela Arsu, Komisija za spomenike i nazive trgova i ulica Skupštine grada Beograda 2016. godine donela odluku o dodeljivanju naziva ulice u Beogradu po imenu gvatemalskog nobelovca Migela Anhela Asturijasa.\n„Iskreno se nadam da će svečano imenovanje i formalno otvaranje ulice Migela Anhela Asturijasa u Beogradu biti realizovano prilikom predstojeće posete moje koleginice, ministarke spoljnih poslova Gvatemale Srbiji u junu ove godine“, rekao je ministar.\nIspraćaj za Sulejmanija u Bagdadu uz parole Smrt Americi\n4 Jan 2020, 13:57\nViše hiljada Iračana pridružilo se danas pogrebnoj povorci u Bagdadu u znak žalost za ubijenim iranskim generalom…\nNećemo prekinuti tranzit gasa preko Ukrajine\nPuštanje u rad gasovoda Severni tok 2, koji je komercijalni projekat, ne znači da će Rusija zaustaviti tranzit gasa…\nSultan Mulaj Ismail Krvožedni je imao 1.171 dete, evo i kako\nMarokanski sultan Mulaj Ismail, poznatiji kao "Krvožedni", poznat je po tome što je uspeo da ima nekoliko stotina potomaka,…


Radionice primenjenog teatra za decu - LookerWeekly.com magazin\nRadionice primenjenog teatra za decu\nJavno preduzeće “Beogradska tvrđava” i ApsArt – centar za pozorišna istraživanja organizovaće tokom septembra tri radionice za decu, koje će se održati na Muzičkom paviljonu na Kalemegdanu. Prva radionica biće održana u subotu, 13. septembra od 11 do 13 časova i namenjena je deci uzrasta od četiri do sedam godina.\nRadionica je zasnovana na principima “primenjenog teatra”, a deca će sa profesionalnim animatorima, kroz igru, uvežbavati odgovore na realne životne situacije i kroz grupni rad pronalaziti najbolja rešenja. Zadatak radionice je, da kroz igru i stvaralaštvo, deca razviju socijalne veštine kao što su komunikacija, timski rad, tolerancija, razumevanje i prihvatanje drugih, razrešenje konfliktnih situacija.\nRadionica će početi igrama upoznavanja i opuštanja, nastavlja se serijom tehnika kojima se deca osnažuju da sama rešavaju probleme u svom okruženju i pronalaze načine da u svojim okruženjima ostvare što bolju saradnju kroz igru, stvaralaštvo i razumevanje.\nPreostale dve radionice biće održane 20. septembra (namenjena deci uzrasta od 8 do 12 godina) i 27. septembra, za decu uzrasta od 13 do 16 godina.\nZainteresovani za učešće u radionicama mogu se prijaviti putem e-maila: decja.radionica@jpbt.rs ili na telefonom na broj: 011 2620 685.\nPet pisaca U najužem izboru za nagradu „Aleksandar Tišma”


Beograd, 05. Maj 2021. Kompanija LG Electronics (LG) objavila je finansijske rezultate u prvom kvartalu sa ostvarenih 18,81 biliona vona (16,90 milijardi dolara), uz operativni profit od 1,52 biliona vona (1,36 milijardi dolara) - što je najveći kvartalni uspeh u istoriji kompanije LG, jer je operativni profit dostigao rekordnih 8,1 odsto u prvom kvartalu. U poređenju sa prvim kvartalom prethodne godine, prihodi su porasli 27,7 odsto, dok je profitabilnost skočila za 39,1 odsto, što odražava veliku potražnju za LG kućnim aparatima kao i aparatima za kućnu zabavu, jer potrošači još uvek provode više vremena u svojim domovima.\nKompanija LG Home Appliance & Air Solution zabeležila je prodaju u vrednosti od 6,71 biliona vona (6,03 milijardi dolara), što je 23,8 odsto više nego lane. Operativni profit od 919,90 milijardi vona (826,39 miliona dolara) bio je 22,1 odsto veći u odnosu na isti period prethodne godine. Ovo je drugi uzastopni kvartal gde ova poslovna jedinica beleži značajan međugodišnji rast u Severnoj Americi i Evropi, kao i na matičnom tržištu Južne Koreje gde je velika potražnja za iznajmljivanjem uređaja. Profitabilnost je pratila stabilan rast predvođen odličnom prodajom premium proizvoda u Severnoj Americi i Evropi. Očekuje se da ova poslovna jedinica nastavi sa trendom rasta uz širenje inostrane prodaje novih proizvoda.\nKompanija LG Home Entertainment je ostvarila prodaju od 4,01 biliona vona (3,60 milijardi dolara) u prvom kvartalu, što je povećanje od 34.9 odsto u odnosu na isti period prošle godine. Operativni prihod je skočio za 23,9 odsto na godišnjem nivou što je 403,80 milijardi vona (362,75 miliona dolara) podstaknut sjajnom prodajom u Severnoj Americi i Evropi. Premium proizvodi predvođeni OLED i NanoCell televizorima koji i dalje imaju veliku potražnju tokom trajanja svetske pandemije. Da bi zadržao ovaj uspeh do kraja godine, kompanija LG će nastaviti da poboljšava svoje premium proizvode, proširuje onlajn prodaju uz dodatnu optimizaciju raspoloživih resursa.\nKompanija LG Mobile Communications ostvarila je 998,70 milijardi vona (897,18 miliona dolara) od prodaje uz operativne gubitke od 280,10 milijardi vona (251,63 miliona dolara). Operativni gubici su se smanjili za 28 odsto u odnosu na isti kvartal prošle godine usled manjka novih proizvoda i najave da će se kompanija LG povući sa tržišta pametnih telefona do kraja Jula. Dobici i gubici usled prekinutog poslovanja, uključujući raščlanjivanje operacija koje će se nastaviti i obustaviti, biće uključeni u finansijski izveštaj u drugom kvartalu.\nKompanija LG Vehicle Component Solutions ostvarila je 1,89 biliona vona (1,70 milijardi dolara), što je skok od 43,5 odsto u odnosu na isti period prethodne godine. Operativni gubici su se suzili na 700 miliona vona (629 hiljada dolara) što je rezultat oporavka automobilske industrije U Severnoj Americi i Evropi, kao i povećanja prihoda novih projekata poput e-Powertrain i infotainment sektora uz bolje upravljanje troškovima.\nKompanija LG Business Solutions ostvarila je veće prihode u prvom kvartalu od 1,86 biliona vona (1,67 milijardi dolara) što je povećanje od 9,1 odsto u odnosu na isti period prethodne godine i 23,6 odsto više nego u prethodnom kvartalu. To je rezultat viskoj potražnji za proizvodima poput monitora i drugih PC komponenti u vremenu kada je rad i učenje od kuće postao standard. Operativni profit od 134 milijarde vona (120,38 miliona dolara) opao je u odnosu na lane zbog poskupljenja nekih komponenti kao što su LCD paneli i poluprovodnici.


Rodrigo Duterte - Blic Online\nOvo je novi svetski PUT DROGE, a njime gospodari BALKANSKA MAFIJA\nBalkanski narko-bosovi sve češće organizuju šverc kokaina iz Južne Amerike u Australiju, i to preko luka na Dalekom istoku. Luke Amsterdam i Valensija time su dobile alternativu...\nFilipinskli predsednik šokirao izjavom: "Bio sam gej, ali sam se IZLEČIO!"\nFilipinski predsednik Rodrigo Duterte neočekivano je tokom posete Japanu priznao da je bio gej pre nego što je upoznao svoju bivšu suprugu, ali je onda „ponovo postao čovek“.\nDUTERTE NA TESTU Na Filipinima izbori za Kongres i lokalne skupštine, da li će kontroverzni lider OSTATI NA VLASTI?\nNa Filipinima se danas održavaju izbori za Kongres i lokalne skupštine, a kako ocenjuje agencija AP, ti izbori se smatraju ključnim za opstanak predsednika Rodriga Dutertea na vlasti.\n"PRIPADNIK OPOZICIJE" Duterte držao govor na mitingu dok je VELIKA BUBAŠVABA gmizala po njemu (VIDEO)\nVelika bubašvaba gmizala je po filipinskom predsedniku Rodrigu Duterteu dok je govorio na predizbornom mitingu, što je izazvalo talas podsmeha na tamošnjim društvenim mrežama, prenosi Hina.\n"MOJA ZEMLJA NEĆE BITI PROPALA DRŽAVA" Duterte najavljuje još intenzivniju kampanju protiv droge\nPredsednik Filipina Rodrigo Duterte izjavio je danas da će njegova kampanja protiv droge biti još intenzivnija u budućnosti.\n"GRUPA TIRANI" Imitatorii Kim Džong Una i drskog predsednika Filipina prošetali ulicama grada, zavladala je HISTERIJA (FOTO, VIDEO)\nScene histerije videle se se u nedelju u Hong Kongu, kad su se pojavili imitatori filipinskog predsednika Rodriga Dutertea i severnokorejskog lidera Kima Džong Una.\nGNUSAN NAPAD NA VATIKAN "Ku*kini sinovi, ukinite celibat, ionako su vam svi sveštenici gej, a ja pozivam građane da ih ubiju i pljačkaju - BESKORISNI SU"\nKatolička crkva mora prihvatiti homoseksualne veze među sveštenstvom, rekao je filipinski predsednik Rodrigo Duterte u svom najnovijem napadu na Vatikan, nakon što je pozvao stanovništvo da opljačka i čak ubija "beskorisne" biskupe.\nFilipinski predsednik ispričao anegdotu iz mladosti, koja je IZAZVALA BURU: "Ušunjao sam se u služavkinu sobu dok je spavala, podigao sam pokrivač..."\nPredsednik Filipina Rodrigo Duterte u subotu je održao govor u kome je, između ostalog, ispričao anegdotu iz mladosti, izazvavši burne reakcije.\nFilipinski predsednik najavio "VODOVE SMRTI" koji će ubijati komunističke pobunjenike\nFilipinski predsednik Rodrigo Duterte objavio je svoj plan da stvori "vod smrti" za borbu protiv komunističkih pobunjenika.\n"VREME MI JE ISTEKLO" Duterte izjavio da možda IMA RAK\nFilipinski predsednik Rodrigo Duterte izjavio je da možda ima rak, ali da ne zna tačno gde, i da čeka rezultate medicinskog testiranja.\nBrnabić uputila telegram saučešća predsedniku Filipina\nPredsednica Vlade Srbije Ana Brnabić uputila je telegram saučešća predsedniku Filipina Rodrigu Duterteu, povodom velikog broja žrtava u udaru tajfuna "Mangkut" u toj zemlji.\nPROMENIO PLOČU Duterte u Jad Vašemu: Hitler je bio lud\nFilipinski predsednik Rodrigo Duterte, koji je sebe svojevremeno poredio sa Adolfom Hitlerom, izjavio je tokom posete memorijalnom centru posvećenom holokaustu u Izraelu da je nacistički vođa bio lud i izrazio žaljenje zbog počinjenog genocida nad šest miliona Jevreja.\nAktivisti i članovi osam porodica osoba uhapšenih u filipinskom "ratu protiv droga" podneli su tužbu Međunarodnom krivičnom sudu optužujući predsednika Filipina Rodriga Dutertea za ubistva i zločine protiv čovečnosti.\nSveštenik STREPI ZA ŽIVOT jer je kritikovao predsednika zbog njegovog BRUTALNOG OBRAČUNA sa narkomanima\nKatolički sveštenik Amado Pikardal, jedan od prvih kritičara brutalnog obračuna sa narkomanima filipinskog predsednika Rodriga Dutertea, strahuje za svoj život zbog čega se sakrio.\nKAZNA ZA DILERE Bageri izgazili luksuzne automobile vredne 5,4 MILIONA DOLARA, Duterte lično nadgledao (VIDEO)\nPredsednik Filipina Rodrigo Duterte obračunao se s dilerima droge tako što je organizovao da bageri javno i u direktnom prenosu televizije izgaze 68 luksuznih automobila i 8 motora oduzetih dilerima droge.\nFilipinski predsednik podnosi ostavku ako mu neko dokaže da BOG POSTOJI\nFilipinski predsednik Rodrigo Duterte, koji je nedavno izazvao kontroverze nazivajući "Boga glupim", danas je rekao da će podneti ostavku ako neko dokaže postojanje Boga.\nŠest pokazatelja da Tramp ne želi da bude "samo" predsednik Amerike, već nešto MNOGO GORE\nAmerički predsednik Donald Tramp ne može da prestane sa oduševljavanjem zbog tretmana kakav ima Kim Džong Un u svojoj zemlji. To je samo jedan od mnogih razloga zbog kojih neki mediji smatraju da Tramp želi da bude diktator.\nDUTERTE NUDU OSTAVKU "Ako bude dovoljno žena, učiniću to"\nFilipinski predsednik Rodrigo Duterte branio se od napada nakon što je poljubio udatu Filipinku u Južnoj Koreji i naglasio da će podneti ostavku ukoliko dovoljno žena bude uvređeno tim njegovim potezom i potpiše peticiju kojom se on poziva da podnese ostavku.\nNAZIVAO GA JE BUDALOM, A SAD MU SE DIVI Kako je Duterte reagovao na obećanja Kim Džong Una\nFilipinski predsednik Rodrigo Duterte izjavio je danas da je severnokorejski lider Kim Džong Un sada "svačiji heroj" nakon obećanja da će sa Seulom raditi na "potpunoj denuklearizaciji" Korejskog polustrva.\nAZIJA NA KLACKALICI Šta je jače: kineski novac ili američko oružje?\nKako Kina postaje sve moćnija, višedecenijska nadmoć Amerike u pojedinim delovima Azije je počela da slabi, dok rivalitet definiše budućnost najvećeg kontinenta.\nBESAN ZBOG ISTRAGE Duterte: Ubediću sve da napuste Međunarodni krivični sud\nPredsednik Filipina Rodrigo Duterte pozvao je druge zemlje potpisnice Rimskog statuta Međunarodnog krivičnog suda (MKS) da se pridruže Filipinima i napuste sporazum.\nFilipinski predsednik Rodrigo Duterte pozvao je vojnike i javnost da bace krokodilima predstavnike UN za ljudska prava koji istražuju nezakonita ubistva u toj zemlji.


Ovaj “leteći automobil” NEMA krila - Akter.ba\nPolovinom 2020, pisali smo o projektu izraelske kompanije Urban Aeronautics, koja razvija “leteći automobil” s pogonom na vodonik.\nSada stižu vijesti da su blizu realizacije električne verzije Cityhawka, potpomognuti brojnim investicijama.\nProizvođač ističe da vozilo nema krila (jedinstven koncept u svijetu, prim.aut), jer koristi Fancraft tehnologiju. Riječ je o rotorima “zatvorenog” tipa, koji omogućavaju veću stabilnost i manju buku.\nCityhawk ima pet sjedišta i dizajniran je za hitne medicinske intervencije, što znači da može obavljati više letova tokom dana.\nIzraelski eVTOL posejduje autonomni sistem za detekciju i izbjegavanje vazdušnog saobraćaja, elektro-mreže i drugih struktura u urbanom okruženju. Bezbjedno se može koristiti u noćnim satima i po svim vremenskim uslovima.\nPrednost njegovog pogonskog sistema ogleda se i u mogućnosti (vertikalnog) slijetanja/polijetanja s krovova solitera, što skraćuje vrijeme za akciju. U kabini dominiraju udobna sjedišta i touchscreen displej.\nNaredni korak za Urban Aeronautics je obezbjeđivanje 100 miliona dolara, koliko je potrebno za dalji razvoj VTOL-a na vodonik, a deset miliona već su garantovali investitori iz SAD, Brazila i Izraela.\nPročitaj više: Njemački automobilski div nudi zaposlenicima do 400.000 eura otpremnine?!\nSutra stiže Rimac C_Two, cijena čak 1,7 miliona eura


PROGRESSIVE MAGAZIN | MG MIVELA ZVANIČNA VODA ODBOJKAŠKOG SAVEZA SRBIJE\n25. XII 2017 | Odbojkaški savez Srbije i kompanija Nova sloga potpisali su Ugovor o sponzorstvu, kojim prirodna mineralna voda Mg Mivela postaje Zvanična voda Saveza. Potpisivanjem ugovora daje se doprinos daljem razvoju srpske odbojke, koja osvaja značajna priznanja i beleži uspehe na svetskom i evropskom nivou. Mg Mivela će pružati podršku reprezentaciji Srbije, odbojkaškim klubovima u Srbiji i takmičenjima Super lige, tako što će obezbediti prirodnu mineralnu vodu za sve članove, koja će osim hidrataciji, doprineti stabilnom unosu potpuno rastvorljivog magnezijuma. Upravo zbog toga napravljena je posebna edicija Mg Mivela flašica, namenjena isključivo konzumaciji sportista i članova Odbojkaškog saveza Srbije.\n“Ponosni smo što u pravom trenutku pružamo podršku vrhunskim sportistima i što je Mg Mivela, potpisivanjem ugovora sa Odbojkaškim savezom Srbije, postala zvanična voda srpske odbojke”, rekla je Dragana Puzović, direktorka kompanije Nova Sloga i dodala: “Izuzetno cenimo kvalitet i timski rad, što je i princip koji koristimo u našem poslovanju. Upravo smo tim principima i postigli da je danas Mg Mivela prisutna, ne samo u regionu već i na tržištu Rusije, Amerike i Australije i na taj način je postala ponos Srbije, kao što je to i srpska odbojka. Duboko verujemo da je sport značajan za jedno društvo i na ovaj način smo želeli da, kao društveno-odgovorna kompanija doprinesemo razvoju srpske odbojke i promociji pravih vrednosti”.\n“Za postizanje vrhunskih rezultata je potreban istrajan rad, ali i pravilna ishrana, hidratacija i velika ulaganja. Izuzetno mi je drago što je ovaj ugovor potpisan na obostrano zadovoljstvo i raduje me što je Mg Mivela prepoznala značaj ulaganja u sport i sportiste”, izjavio je prilikom potpisivanja ugovora Zoran Gajić, predsednik Odbojkaškog saveza Srbije.


Kategorija: Kultura-Novi Bečej\tDatum kreiranja nedelja, 13 oktobar 2019 18:40\tDatum objavljivanja\tAutor : WEBINFO\nGovoreći o knjizi, Knežev je istakao da je ona plod višegodišnjeg rada i istraživanja podstaknutog manjkom literature posvećenom tematici istorije i legendi Vojvodine. „Svako mesto u Vojvodini, svaki krst krajputaš ima neku svoju priču i legendu. Svako mesto ima svoju priču i legendu kako je nastalo, zašto se tako zove. Ja sam došao na ideju da ispričamo jednu narodsku priču o Vojvodini gde sam ljudima pokušao da objasnim nešto više o Panonskom moru, kako nastaje Dunav, kako nastaje Tisa, neke krucijalne stvari za ove prostore, kada prvi put dolazi kukuruz, pšenica, kakve su zdravstvene prilike u 18. veku, opisi putopisaca od Krstaških ratova na ovamo kako su ovi prostori izgledali. Tako će čitalac moći da stekne jednu malo drugačiju sliku o Vojvodini, da je Vojvodina zaista za Vojvođane sve. Da je to i geografija i istorija i kulinarstvo i sve ono što mi svakodnevno koristimo, jedemo, slušamo“, rekao je Knežev. On je dodao i da je veliki broj fotografija i ilustracija uključen u knjigu kako bi se taj duh prošlih vremena što bolje dočarao čitaocima. Ovo je njegova četvrta knjiga, prva o široj istoriji Vojvodine. Naime, radeći na prethodne tri knjige koje su se bavile manje poznatom istorijom Novog Sada, Zoran Knežev se suočavao sa potrebom da proširi polje istraživanja kako bi napisao što sveobuhvatnije delo i iz te potrebe, ali i predanog rada, rodila se upravo ova knjiga. Njemu ovo nije prvi put da predstavlja svoju knjigu u Novom Bečeju, a kako kaže, posebno mesto u ovom delu posvećeno je upravo ovoj varoši budući da je njegov otac Novobečejac. Kao interesantne, ali malo poznate, podatke koji se mogu pronaći u knjizi on navodi i činjenicu da se na ovim prostorima pre par vekova uzgajao pirinač u velikim količinama, ali i to da je Bačka u XV veku imala samo 0.5% obradive zemlje iz čega se može izvesti zaključak o tome koliko su vremena i snage naši preci uložili u to da pripitome ovu zemlju i prežive na njoj. Autor se posebno zahvalio pokrajinskoj Vladi koja je finansirala objavljivanje ove knjige.\nPredstavljanje knjige su uveličali i profesor Aleksandar Kasaš, ali i Miodrag Miša Blizanac koji je pored samog predstavljanja knjige u programu učestvovao i kao horovođa hora „Prosvetitelji“ koji je i ovog puta izveo niz tradicionalnih pesama čime je veče kompletirano.


Beta 24. maja 2019. 08:55\nPredsednik opštine Stari grad Marko Bastać izjavio je da će se na referedumu od 28. maja do 16. juna, o radovima na tom području gradjani izjašnjavati u svojim zgradama i da će biti obidjeni svi stanovi na teritoriji te opštine.\nBastać je, za današnje izdanje lista Danas, rekao da pravo glasa ima 10.560 gradjana i da će referendum nadgledati „lica akreditovana za sprovodjene referenduma“, a da su posmatrači dobrodošli.\nNa pitanje kako će se čuvati listići na kojima će se gradjani te opštine izjasniti, on je rekao da će za listiće biti zadužena komisija sastavljena od stručnih lica iz opštine i prijavljeni gradjani.\nPrema njegovim rečima, rezultate izjašnjavanja će objaviti Gradska opština Stari grad 16. juna i proslediti ih nadležnim organima grada Beograda.\nOn je rekao da su organi grada dužni da u predvidjenom roku razmotre mišljenje gradjana, donesu odgovarajuće odluke i da o njima informiše javnost.\nNa pitanje da li su rezultati izjašnjavanja obavezujući za izvodjače radova u centru grada i one koji su angažovali te izvodjače, on kaže da „bilo kakvo izjašnjavanje gradjana danas u Srbiji nije obavezujuće ni za koji nivo vlasti pa ni za izvodjače koje večiti zamenik (gradonačelnika) angažuje na sumnjiv i netransparentan način poznat kao Štraheov model“.\n„To moramo da menjamo da bismo vratili poverenje gradjana u institucije i njihove političke predstavnike“, rekao je Bastać, navodeći da je potrebna lustracija prema onima koji ignorišu interese gradjana i stručnu javnost.


Sastanak sa ambasadorima zemalja članica Evropske unije | Predsednik Republike Srbije\nSastanak sa ambasadorima zemalja članica Evropske unije\nPredsednik Republike Srbije Aleksandar Vučić sastao se danas sa ambasadorima zemalja članica Evropske unije akreditovanih u Srbiji. Sastanku su prisustvovali i potpredsednik Vlade Republike Srbije i ministar spoljnih poslova Ivica Dačić, ministri zdravlja Zlatibor Lončar, finansija Siniša Mali kao i ministarka za evropske integracije Jadranka Joksimović.\nFoto Predsedništvo - Dimitrije Goll\nPredsednik Republike Srbije Aleksandar Vučić izjavio je posle sastanka sa predstavnicima EU i ambasadorima zemalja članica Unije, da je Srbija zahvalna Evropskoj uniji na pomoći, podršci i solidarnosti u borbi protiv Kovida 19, ali i ranije, da ostaje privržena putu u EU, ali i da zadržava pravo na sopstveni stav o svakom pitanju.\nPredsednik Vučić je istakao da Srbija nedvosmisleno ostaje na putu ka EU, da nastavlja sa usklađivanjem sa pravilima EU, ali da zadržava pravo da uvek iznese svoj stav o svakom pitanju, u skladu sa demokratskim principima Unije.\n"Imali smo dobar, otvoren i veoma dug sastanak. Razgovarali smo o svim važnim temama", rekao je prdsednik Vučić.\nOn je preneo da je iskazana saglasnost o svim važnim stvarima, a izvesne razlike iskazane su samo po pitanjima vezanim za Kosovo, poput pristupanja ENTSO.\nPredsednik Srbije je istakao da je nedvosmislen stav Srbije da se nalazi na evropskom putu.\n"Želim da ponovim nedvosmislen stav Srbije, a to je da se nalazimo na evropskom putu, da želimo da svoju zemlju uređujemo po evropskim uzusima i pravilima, da razumemo sve stvari koje se dešavaju u EU, kao i da nikoga ne molimo nizašta. Različite stavove smo imali samo oko pitanja ENTSO i energetskih pitanja na Kosovu, kao i drugih pitanja oko Kosova. Što se svega drugog tiče, imali smo izuzetan sastanak, veoma dobar za nas. Srbija će svoj evropski put nastaviti na transparentan način i rado će prihvatati sve dobre reči koje dolaze iz EU, tako i kritike, ali će sebi dati za pravo da misli svojom glavom i da na njih odgovori. Demokratija pripada svima i imamo pravo da iznesemo svoje mišljenje po svakom pitanju", naglasio je predsednik Vučić posle dvočasovnog sastanka.\nPredsednik je poručio da je Srbija izuzetno zahvalna EU, na finansijskoj pomoći i na svakoj drugoj vrsti podrške i solidarnosti, koju je u Unija pokazivala i u ranijem periodu, i sada u borbi protiv virusa korona.\n"Mi smo zahvalni na toj finansijskoj pomoći i podršci, poreskim obeveznicima EU i zemljama članicama koje su takvu odluku donele. To je za nas velika stvar i uvek ćemo to umeti da poštujemo", rekao je predsednik Srbije.\nPredsednik Vučić podsetio je da je EU opredelila 93 miliona evra pomoći, 15 miliona za hitne nabavke, a 78 miliona za podršku ekonomskom opravku. Takođe, izdvojeno je i više od četiri miliona za robu, čiji će najveći deo stići u maju.\nPredsednik Vučić je naveo da Srbija sada ima nešto više zaštitne opreme nego što je potrebno, čak i nešto više respiratora, nego što je neophodno sada, te ukazao da smo spremni, ako je to potrebno bilo kojoj zemlji članici EU, da im ih uručimo u roku od 12 sati.\nTakođe, predsednik Vučić je ukazao na činjenicu koliko je važna ekonomska saradnja sa EU, podsetivši da 68 odsto, odnosno dve trećine robne razmene vezano za EU.\n„Naša ukupna robna razmena prošle godine je iznosila 26 milijardi evra, a pre samo deset godina bila je na 10 milijardi evra. To pokazuje koliko Srbija napreduje, ali i naš odnos sa EU u ekonomskom smislu. To pokazuje i koliko smo zavisni od tržišta EU, i zato smo srećni kada Savet EU može da donese odluku i donose ambiciozne planove za ulaganje", podvukao je on.\nPredsednik Vučić je kazao da je Srbija posebno zainteresovana za kompanije koje rade u našoj zemlji i buduće investicije.\n"Izrazio sam ogromnu zahvalnost kompanijama iz EU koje su pretrpele težak udarac u okviru pandemije i u našoj zemlji, koje su spremne da u što kraćem periodu nastave sa radom, da brinu o svojim radnicima. Predstavnici pojedinih zemalja su rekli da najveći deo kompanija neće da otpušta radnike već da će da brine o njima. Mi smo zahvalni na tome i gledaćemo da stvorimo uslove, ne ugrožavajući zdravlje ljudi, za nastavak rada kompanija, kako bi gubici bili što niži“, naglasio je on.\nPredsednik Vučić je ukazao da je u proteklih deset godina priliv investicija iz Unije dostigao 15 milijardi evra, podvukavši da je od velikog značaja da se taj trend nastavi.\nU skladu s tim, najavio je, dodatne pakete subvencija i podstrekavajućih mera za dolazak investitora iz EU.\n„Imamo komparativne prednosti prema drugim zemljama“, podvukao je on.\nPredsednik Vučić je, u ime Srbije i njenih građana, izjavio saučešće svim zemljama EU zbog stradalih u okviru pandemije Kovid19.\n„Ljudi u Srbiji iskreno žale za svakim čovekom u EU, a našu solidarnost pokazivali smo u raznim situacijama. Veoma smo zahvalni na pažnji i verujemo da će ta solidarnost u budućnosti moći da bude još izraženija i još bolja nego što je bila u ovom periodu“, istakao je on.\nPredsednik je preneo da je bilo reči i o politici proširenja, kao i da su jedni drugima zahvalili na odličnoj saradnji po pitanju repatrijacije, povratka naših građana u Srbiju, a njihovih u njihove zemlje, pretežno Er Srbijom, ali i propuštanjem autobusa, čime smo pokazali da možemo da imamo dobru saradnju.\nIzrazio je zahvalnost na razgovorima sa liderima zemlja EU, kao što su Mađarska, Slovenija, Hrvatska, Bugarska, ali i nemačkom kancelarkom Angelom Merkel i francuskim predsednikom Emanuelom Makronom, koji su, kako je podvukao, bili od izuzetnog značaja i značili veliko ohrabrenje za građane Srbije.\nPreneo je da je razgovarao i sa guvernerom italijanske pokrajine Veneto Lukom Zajom, da je ponuđena podrška i tom regionu Italije u trenucima kada je to bilo teško i važno.\n„Verujem da smo svojim ponašanjem u regionu pokazali da možemo da pružimo svoju solidarnost i pomoć i sa onima sa kojima ne razmenjujemo uvek najlepše reči“, podvukao je predsednik Vučić zahvalivši se i evropskom komesaru za proširenje Verhelju na izvanrednoj pomoći koju je pružio.


MVP DEMANTUJE VLADU: Nijesu preduzimane aktivnosti za ukidanje sporazuma sa SAD-om – Portal Luca\nMVP DEMANTUJE VLADU: Nijesu preduzimane aktivnosti za ukidanje sporazuma sa SAD-om\nMinistarstvo vanjskih poslova demantovalo je navode da Vlada planira da ukine sporazum sa Sjedinjenim Državama o imunitetu američkih vojnika, pojašnjavajući da takav sporazum ne postoji, piše Pobjeda.\nPostoje, kako tvrde u MVP, dva sporazuma sa SAD-om – jedan kojim se građani SAD izuzimaju iz nadležnosti Međunarodnog krivičnog suda i SOFA sporazum – o statusu snaga. Tvrde, međutim, da nikakve aktivnosti u vezi s ta dva sporazuma nijesu preduzimane.\nOvakva informacija iz MVP suprotna je onome što je objavila Vlada. U Informaciji o napretku u procesu pregovora po klasterskom pristupu, koja je objavljena prošle sedmice, jasno se navodi da je „potrebno nastaviti aktivnosti na osnovu obostrano prihvatljivog modela, kako bi se pronašle najprikladnije administrativne procedure za ukidanje sporazuma sa SAD-om“.\n“Kada je riječ o završnom mjerilu, odnosno bilateralnom sporazumu o imunitetu sa Sjedinjenim Državama, kojim se građanima SAD-a daju izuzeća iz nadležnosti Međunarodnog krivičnog suda i kako bi se uskladili sa smjernicama Evropske unije u vezi s ovim pitanjem, potrebno je nastaviti aktivnosti na osnovu obostrano prihvatljivog modela, kako bi se pronašle najprikladnije administrativne procedure za ukidanje sporazuma sa SAD-om. Cilj ove koordinacije će biti rješenje koje je prihvatljivo za sve strane i koje će doprinijeti uspješnom zatvaranju definisanog mjerila”, navedeno je u dokumentu.\nIz Ministarstva krivicu pripisuju medijima, navodeći da je dokument pogrešno interpretiran.\n“U Informaciji o stanju pristupnih pregovora sa EU, usvojenoj na sjednici Vlade, nijednom riječju se ne spominje „sporazum sa SAD-om o imunitetu američkih vojnika“, koji pod tim nazivom i ne postoji. Jedini sporazum koji se spominje je bilateralni sporazum kojim se građanima SAD-a daju izuzeća iz nadležnosti Međunarodnog krivičnog suda, budući da je ovo pitanje povezano s ispunjavanjem obaveza u okviru poglavlja 31 u pregovorima sa EU. Ni u odnosu na ovaj sporazum nove aktivnosti nijesu preduzimane i samim tim se identičan odjeljak na ovu temu nalazi i u prethodnim informacijama o stanju pristupnih pregovora sa EU”, saopšteno je iz MVP za TVCG.\nPodsjećaju i da su sporazum kojim se građani SAD izuzimaju iz nadležnosti Međunarodnog krivičnog suda i SOFA sporazum dva potpuno različita dokumenta.\n“Netačna je informacija i da su u vezi s pitanjem bilateralnog SOFA sporazuma preduzimane bilo kakve aktivnosti, a pogotovo je netačno da Vlada Crne Gore ukida SOFA sporazum. Svi potezi koje Vlada preduzima u vezi s pregovorima sa EU i saradnjom sa SAD-om isključivo su u pravcu unapređivanja odnosa na svim poljima”, ističe se u saopštenju MVP.\nIz Ambasade SAD su za Pobjedu kazali da će se o bilo kojem sporazumu razgovarati na prijateljskoj osnovi.\n“Sjedinjene Američke Države snažno podržavaju priključivanje Crne Gore Evropskoj uniji. O bilo kojem bilateralnom sporazumu koji je u pitanju razgovaraćemo kao saveznici i prijatelji”, saopšteno je Pobjedi iz Ambasade SAD.\nOBAVEZNA DEŽURSTVA: Vlada na godišnjem odmoru od 2. do 23. avgusta\nNAJVIŠE SE ZAPOŠLJAVALO U ZDRASTVU I POLICIJI: Umjesto da otpušta Vlada povećala broj zaposlenih\nRADOVIĆ PREMIJERU: Vi ste nam najbolji saveznik u rušenju Vlade


Da li će Asad dobiti novu šansu?\nM. D.\t 1. oktobra 2015. 06:00\nFoto: Wikipedia/Ricardo Stuckert/ABr\nAsad, koji se na vlasti nalazi 15 godina, zapravo je jedini preživeo “arapsko proleće” koje je “pokosilo” vladare širom Bliskog istoka i Severne Afrike, navodi se u analizi agencije Frans pres.\nDok su pre samo nekoliko meseci, Asadove snage nizale poraz za porazom od Islamske države i grupa povezanih sa Al Kaidom, sada se stiče utisak da je počeo da ubire plodove politike koja žigoše sve njegove protivnike kao teroriste, a njegov režim predstavlja kao bedem protiv ekstremizma.\nSirijski predsednik takođe ima značajnu podršku moćnih saveznika Irana i Rusije koji mu pružaju vojnu, finansijsku, ali i diplomatsku podršku.\nPrethodnih nedelja, kako se navodi, Rusija je slala vojnike, borbene avione i oružje Asadovom režimu izazvavši time zabrinutost Zapada na čelu sa Vašingtonom.\n“Mislim da je privremena i Pirova pobeda Asadovog režima posledica dobre stare cinične realpolitike”, kaže Karim Bitar, profesor na Institutu za međunarodne i strateške odnose.\n“Konačno, Rusi i Iranci imaju mnogo veći ulog nego Zapad, oni su ostali mobilisani, nefleksibilni i beskompromisni, dok protivnici Asadovog režima nisu imali jasnu strategiju i platili su visoku cenu svog pogrešnog metoda”, objašnjava on.\nPosle izbijanja demonstracija protiv Asada u martu 2011. godine, Asad je svoj režim uspeo da predstavi kao borca u ratu protiv “terorista”, a uspon džihadista Islamske države poslužio mu je kao tvrdnja da njegova vlada brani Siriju od “varvarstva”.\nTo je potkrepljeno i relativnim neuspehom koalicije protiv IS predvođene SAD koja ne sarađuje sa sirijskim predsednikom.\nAsad je uspeo da igra na kartu vremena i nadživi početni optimizam “arapskog proleća” koje je u nekim slučajevima stvorilo prostore bezakonja pogodne za radikalne grupacije, kaže Bitar.\n“Asadov režim izvukao je korist od trijumfa kontrarevolucionarnog narativa na regionalnom nivou. Većina zapadnih zemalja vratila se na pogrešnu ideju da je autoritarni nacionalizam u arapskom svetu jedina odbrana od radikalnog islama”, zaključuje on.\nZapad je, navodi on, zabrinut zbog rastuće snage Islamske države i izbegličkog talasa iz Sirije koji je stigao do Evrope prethodnih nedelja.\n“Glavni problem je što zapadne sile nikad nisu želele da se više angažuju u Siriji, a to ni sada ne žele, a ne znaju šta da rade sa Islamskom državom”, kaže on.\n“Ponovo je pomerila ravnotežu, pomogla Asadu da kupi vreme, učinila da se Rusi smatraju značajnima, Amerikance naterala u defanzivu, a da pri tome nije mnogo toga promenila na terenu”, zaključuje on.


Stranke ponovo organizuju lekarske preglede, nadležni ne reaguju - Istinomer\nStranke ponovo organizuju lekarske preglede, nadležni ne reaguju\nIvana Pavlović 14. 2. 2017.\nU inicijativi "Građani na straži" koja je prošle godine pratila kvalitet izbornog procesa upozoravaju da bi stranačke mini ambulante i na predstojećim izborima mogle da prođu bez posledica.\nLekari i farmaceuti iz Saveta za zdravstvo Srpske napredne stranke u akciji „Pomozimo komšiji“, obilaze stare i nejake na Starom gradu, mere pritisak i dele zdravstvene savete, pohvalila se vladajuća stranka na društvenim mrežama. Time se, neverovatno, četvrtu godinu za redom ponavljaju medicinske aktivnosti stranaka koje su, sem kod nas, viđene još samo u Egiptu. Osim ove akcije, na mrežama se nedavno pojavio i plakat sa kojeg SNS poziva zainteresovane na šolju čaja i predavanje o gripu, a bolesne na pregled. I sve to u kafani Krajina, čiju tačnu lokaciju Istinomer nije uspeo da utvrdi. Očito nereagovanje i ćutanje nadležnih institucija otvara prostor da i u predstojećoj kampanji stranke u borbi za glasove odu i korak dalje i ponovo organizuju ginekološke preglede, ili poklanjaju kola hitne pomoći sa stranačkim logoom. Podsećamo da su preglede i tzv. bazare zdravlja poslednjih nekoliko godina najviše organizovale SNS i SPS, ali i Demokratska stranka 2013. u Čačku, Pančevu i Subotici.\nDoktorka SNS pregleda sugrađane / TW nalog SNS Stari grad\nU Agenciji za borbu protiv korupcije kojoj se Istinomer obratio povodom organizovanja pregleda u kafani, jedan deo odgovornosti prebacuju na nadležno Ministarstvo zdravlja koje Agencija informiše o sličnim aktivnostima stranaka. Kako kažu, Ministarstvo zdravlja utvrđuje moguće nepravilnosti i sprovodi dalje postupke radi procesuiranja odgovornih.\nOno što je sporno u pregledima koje organizuju stranke, navodi Agencija, jesu kvalitet obavljene usluga, vlasništvo nad instrumentima i ponašanje lekara.\n„ Sporno je u navedenoj situaciji pitanje kvaliteta obavljenih lekarskih pregleda, od strane lekara koji je već proveo radni dan sa punim radnim vremenom, na radnom mestu na kojem je inače zaposlen. Zatim, lekarski pregledi se vrše medicinskim instrumentima, pa je potrebno utvrditi da li su korišćeni instrumenti ili aparati eventualno u vlasništvu nekog zdravstvenog centra, što bi potencijalno moglo da predstavlja zloupotrebu instrumenata i opreme zdravstvenog centra, ili su iznajmljeni u nekoj od privatnih ordinacaja ili drugih pravnih lica. Takođe, neophodno je utvrditi i da li su se lekari prilikom pregleda ponašali neetički, recimo na taj način što lekarske preglede nisu vršili u odgovarajućoj odeći, tj. belom mantilu, već je to činjeno u majicama političke stranke, i time koristili lekarski poziv u svrhu političke promocije“, navodi se u odgovoru Agencije.\nSa druge strane, u nadležnosti Agencije je povreda odredbe člana 19 Zakona o finansiranju političkih aktivnosti koji kaže da se sredstva za finansiranje redovnog rada koriste za funkcionisanje i propagiranje ideje političkog subjekta, što lekarski pregled svakako nije. Drugim rečima, stranka je organizacija građana osnovana radi ostvarivanja političkog cilja, a ne humanitarna organizacija koja leči bolesne, nosi namirnice i drva starim komšijama ili čak organizuje bioskop sa kokicama za decu koja žive u rubnim beogradskim opštinama. Sve su ovo primeri koji se ovih dana mogu videti na fejsbuk ili tviter nalozima vladajuće stranke.\nU Agenciji dodaju i da, koliko je u pitanju nenovčana donacija (prilog) od strane zdravstvene institucije, zdravstvenog radnika ili registrovanog preduzetnika, utvrđuje se da li eventualno kao takva nije prikazana u godišnjem finansijskom izveštaju.\nNa pitanje da li će ispitivati organizovanje zdravstvenih pregleda, Agencija je saopštila da će se obratiti SNS i drugim državnim organima od kojih će prikupiti relevantne podatke i na taj način utvrditi da li potencijalno postoji bilo koji oblik protivpravnog ponašanja pojedinaca ili političke stranke.\nSNS organizuje preglede u kafani / Facebook\nMeđutim, Agencija se odmah ogradila da je neuporedivo teže sprovesti nadzor i utvrditi povrede zakona s obzirom na činjenicu da se događaj već odigrao. To je izgovor i ministarstvu zdravlja koje je i ranijih godina, reagujući po informaciji Agencije, nakon sprovedenog nadzora zaključilo da nije bilo nepravilnosti jer su pregledi već završeni.\nU posmatračkoj misiji Građani na straži koja je prošle godine posmatrala kvalitet izbornog procesa upozoravaju da bi stranačke mini ambulante mogle i na predstojećim izborima da prođu bez posledica.\n„Kako smo tokom izbornog procesa 2016. godine bili svedoci da je Agencija vrlo retko koristila svoja zakonom garantovana ovlašćena i pokretala postupke povodom navodne zloupotrebe javnih resursa, i uzimajući u obzir da trenutno nisu raspisani izbori, ovakva vrsta političkog aktivizma mogla bi opet da prođe nekažnjeno imajući u vidu da nijedan pozitivnopravni propis izričito ne zabranjuje ovakav način rada/promocije stranaka medju biračkim telom“, podvlače u ovoj inicijativi.\nUkoliko bi se Agencija ipak odlučila da pokrene postupak zbog kršenja Zakona o finansiranju političkih aktivnosti, predviđene kazne za političku stranku zbog kršenja zakona iznose u rasponu od 200.000 do 2.000.000 dinara.\nIako Agencija, u stvari, tvrdi da ne može da istraži medicinske aktivnosti stranaka, osim ako tu informaciju ne dobije pre nego što se pregledi i dese, pravni tim Građana na straži ukazuje da Agencija po članu 32 Zakona o finansiranju političkih aktivnosti, ima pravo neposrednog i neometanog pristupa knjigovodstvenoj evidenciji i dokumentaciji i finansijskim izveštajima političkog subjekta, kao i da angažuje odgovarajuće stručnjake i institucije. To znači da bi postupak po spornom pitanju Agencije mogao da ide dalje od proste konstatacije da se navedeni događaj okončao.\n„Stiče se utisak da Agencija ovakvim situacijama ne posvećuje dovoljno pažnje, te da „gledanjem kroz prste“ ne samo što ignoriše svoje dužnosti propisane zakonom, nego to dalje vodi povećanju nedemokratičnosti u političkoj utakmici“, zaključuje pravni tim Građana na straži.\ndonacije izbori2017 izborni proces SNS


Tom i Katie se još uvek vole? Prolog\nOtkako je objavljeno da se Katie Holmes i Tom Cruise razvode, špekulacije o razlozima pucanja šestogodišnjeg braka ne prestaju.\nKao najčešći razlog navođena je Tomova slepa odanost sajentološkoj sekti/crkvi, koja ga je, prema rečima mnogih, napravila monstrumom. I dok dojučerašnji supružnici ćute, njihov zajednički prijatelj tvrdi da se nisu rastali zato što je ljubav nestala.\nReditelj poslednjeg Tomovog filma Adam Shankman rekao je u jednoj televizijskoj emisiji da se Tom i Katie još uvek vole.\nNa pitanje kako se nose sa razdvojenošću, Shankman je odgovorio: "Sjajno. Oni se toliko vole i veruju jedno drugom. Oboje su mi veoma dragi i želim im sve najbolje".


Sutra koncert SKUD-a "Semberija"\nSutra koncert SKUD-a "Semberija"\nSrpsko kulturno-umjetničko društvo /SKUD/ "Semberija" održaće sutra u Bijeljini koncert u čast prvog srpskog prosvjetitelja i arhiepiskopa Svetog Save, najavljeno je iz bijeljinske Gradske uprave.\nUčesnici koncerta su vokalni solisti Neda Marjanović i đakon Bogdan Stjepanović, Ženska vokalna grupa SKUD-a "Semberija", Prvi /izvođački/ i Prvi dječiji ansambl pod umjetničkim rukovodstvom Gorana Perkića, te Veliki narodni orekstar pod vođstvom Željka Đukanovića.\nKoncert će biti održan u saradnji sa Eparhijom zvorničko-tuzlanskom.\nPočetak koncerta zakazan je za 18.00 časova u Eparhijskom kulturnom centru.\nSrpska pravoslavna crkva proslavlja 27. januara Svetog Savu, utemeljivača srpske crkve, države i školstva.\nJavna ustanova SKUD "Semberija" osnovana je 1954. godine sa zadatkom da sakuplja, čuva, njeguje i prezentuje srpsko kulturno nasljeđe kroz igru, pjesmu, muziku i običaje.


Đukanović kaže da Thaci i Vučić tvrde da rješenje ne može biti jednostrano (Tanjug)\n“Moramo da razumijemo značaj kosovskog pitanja. Ono mora biti riješeno sada i uz poštovanje realnosti i onoga što se dešava danas”, rekao je on u Bratislavi i dodao da se možda predsednik Srbije Aleksandar Vučić neće složiti sa takvom ocenom.\n“Vjerujem da postoje solucije koje moramo da nađemo”, rekao je predsednik Crne Gore na panelu posvećenom Kosovu u okviru međunarodnog foruma Globsek 2019, na kojem je učestvovao sa Vučićem, Tačijem i zvaničnicom Evropske unije Angelinom Ajhorst.\n‘Evropa je ovdje s punim pravom’\n“Istorija odnosa Srbije i Kosova, Srba i Albanaca opterućuje region i zbog toga, bez obzira na inflaciju i zloupotrebu te riječi, od istorijskog značaja je da su Vučić i Tači odlučili da započnju dijalog”, rekao je Ðukanović.\n“Ovo je ‘par ekselans’ bezbjednosno pitanje za Evropu i Evropa je ovdje sa punim pravom”, zaključio je Ðukanović.\nPremijer Kosova kaže da postoje dvije mogućnosti u procesu dijaloga s Beogradom: postizanje ‘velikog sporazuma’ ili duži proces pregovora.\nEvropa ne može računati na podršku SAD-a u vezi s Kosovom jer je Washington ‘digao ruke’ od tog pitanja, tvrdi bivši američki izaslanik Christopher Hill.


javna rasveta : Južne vesti\nU KLER-u tvrde da je "Resalta" u poslu od juna, ali sijalice u Nišu i dalje menja "Parking servis"\n09:05, 22. 10. 2021.\nJoš početkom juna je konzorcijum oko slovenačke kompanije “Resalta”, kako kažu u Kancelriji za lokalni ekonomski razvoj - KLER, potpisao Ugovor o javno-privatnom partnerstvu za zamenu, rekonstrukciju i održavanje dela sistema javnog osvetljenja i od tada su, tvrde, počeli da rade. Međutim, na ulici se i dalje vide samo radnici “Parking servisa” kako menjaju sijalice i održavaju rasvetu.\nOdluku da se krene u izradu projekta javno-privatnog partnerstva za javnu rasvetu doneli su odbornici Skupštine Grada Vranja na današnjoj sednici. Novog direktora, na istoj sednici, dobilo je Javno preduzeće Uprava Banje, a odlukom odbornika na to mesto je postavljen Slobodan Nikolić, dok je novu-staru direktorku dobio i Centar za socojalni rad.\nU leskovačkom naselju Dubočica stanovnici Ulice Alojza Budimira već mesecima, kažu, žive neosvetljenoj ulici. Tvrde da u ovoj ulici ne radi nijedna sijalica, kao i da su nadležnima na ovaj problem ukazivali više puta. Iz "Keep lighta", firme koja je zadužena za javnu rasvetu u Leskovcu, kažu da će njihove ekip opet proveriti situaciju, ali napominju da verovatno nije problem do njih, već do EPS-a, jer cela ulica nema svetlo.\nNakon skoro dve nedelje kako se stanari Lovćenske i još nekoliko ulica u niškoj Jagodin mali bore za uličnu rasvetu, konačno su u njihovim ulicama zasijala svetla. Nešto pre 22 sata, kažu stanovnici, zasvetlele su sijalice te se nadaju da će takva situacija biti trajna.\nZa oko dve nedelje, koliko su stanovnici nekoliko ulica u niškoj Jagodin mali bez ulične rasvete, kažu da su okrenuli desetine brojeva telefona, obavili stotine razgovora, ali nisu dobili ne samo svetlo na ulici - već ni informaciju u čemu je problem. Nišlije iz ovih ulica u emisiji "15 minuta" govore o odnosu građana i institucija i kako je kada umesto da ostvarite svoje pravo dobijete spuštanje slušalice.\nIz "Keep light"-a dali kontakt broj i mejl na koje Leskovčani mogu da prijave kvar na rasveti\n13:34, 2. 7. 2021.\nUkoliko primete da neka LED svetiljka ne radi u Leskovcu, građani to mogu prijaviti na broj telefona 011/239-60-60 i mejl adresu [email protected] . Ove kontakt podatke su dali predstavnici firme Keep light na potpisivanju zapisnika o radovima koje su izveli, kada je saopšteno i da je preostalo da se LED rasvetom zameni još 107 svetiljki.\nStub za rasvetu na parkingu kod tržnog centra “Rode” u Nišu već danima stoji krivo, a građani koji su na društvenim mrežama objavljivali fotografije bandere u nesvakidašnjem položaju pitaju da li je bezbedno da ona tako stoji.\n28 miliona “Parking servisu” za održavanje javne rasvete u Nišu\n09:02, 13. 4. 2021.\nDok se čeka bankarska garancija “Resalte” i potpisivanje ugovora sa konzorcijumom koji predvodi ova firma, javnu rasvetu u Nišu održava i održavaće Parking servis, čiji je Program prošle nedelje usvojilo Gradsko veće. Za to će iz budžeta dobiti 28 miliona dinara, a brinuće o oko 19.500 svetiljki.\nJoš nije potpisan ugovor sa "Resaltom" koja treba da preuzme javnu rasvetu u Nišu, čekaju se bankarske garancije\n09:32, 8. 4. 2021.\nDok konzorcijum oko “Resalte” ne dostavi bankarske garancije, ali i dok se, kako kažu u Kancelariji za lokalni ekonomski razvoj (KLER), ne potiše Protokol o saradnji sa EPS-om, slovenačka kompanija neće potpisati ugovor o održavanju i zameni uličnog osvetljenja u Nišu. Kada će se to desiti za sada nije poznato, a od tendera i odobrenja Nacrta ugovora prošlo je više od 4 meseca.\nI mart prođe, a od "Resalte" ni sijalica u Nišu\n12:28, 29. 3. 2021.\nSkoro puna 3 meseca su prošla u 2021. godini, a privatni konzorcijum kompanija koji predvodi slovenačka “Resalta” još nijednu sijalicu nije zamenio u Nišu. Odbornici niške Skupštine su krajem 2020. godine dali saglasnost da oni od javnog preduzeća Parking servis preuzmu ovaj posao, ali rasvetu, kako se vidi na terenu, i dalje održava gradsko preduzeće. Zašto je to tako nadležni ne odgovaraju, već prebacuju odgovornost.\nUklonjen kabl koji je visio između 2 bandere kod Kalče\n16:12, 11. 3. 2021.\nKabl koji je visio od jedne do druge bandere javne rasvete na trgu kod tržnog centra "Kalča" u Nišu, a koji je skoro dodirivao zemlju, uklonjen je, kažu iz Parking servisa. Takođe navode da ne pripada nekom javnom preduzeću, da nije strujni kabl, već je deo "nečije unutrašnje instalacije".\nU Negotinskoj ulici u Nišu za dva meseca dva puta kvar ulične rasvete\n08:57, 19. 2. 2021.\nPosle manje od 2 meseca od kako je zbog kvara zamenjena sijalica na uličnoj rasveti u Negotinskoj ulici u Nišu, meštani preko aplikacije Prijavi problem pišu da je deo te ulice ponovo u mraku. Pet dana nakon što su dobili prijavu zbog tog problema, iz Parking servisa najavili su popravku.\nDeo Bulevara cara Konstantina u mraku, iz "Parking servisa" kažu biće popravljeno večeras\n17:08, 17. 2. 2021.\nNekoliko pokvarenih uličnih sijalica na delu Bulevara cara Konstantina u Nišu ostavile su u mraku autobusko stajalište i potez bulevara oko srednjih škola i tržnog centra, pišu građani. Kako kažu iz Parking servisa , u njihovom planu je da, nakon što su za taj kvar saznali od medija, pošalju ekipe na teren u toku večeri.\nStanari dela Dušanove 3 meseca bili bez uličnog svetla, u "Parking servisu" kažu da je popravljeno\n18:50, 11. 2. 2021.\nZato što su ulice Ivankovačka i Ibarska, ali i pešački prelaz na uglu Zetske i Ljube Didića, bili u mraku, više građana je preko aplikacije "Prijavi problem" pozvalo nadležne da probleme sa rasvetom reše. U delu Ulice cara Dušana građani su, prema njihovim rečima, čekali najduže - 3 meseca. Problemi sa rasvetom su, kako navode iz "Parking servisa", početkom februara rešeni.\nGrađani tvrde da je Trg učitelja Tase u Nišu i dalje u mraku\n11:27, 2. 2. 2021.\nIako su najpre u odgovoru na pitanja novinara iz "Parking servisa" tvrdili da su kvar na rasveti na Trgu Učitelja Tase u Nišu otklonili, građani su ukazivali da je taj trg i dalje bio u mraku, te da nadležni u tom preduzeću ne reaguju na njihove prijave. U novom odgovoru iz Parking servisa tvrde da se dogovio još jedan kvar na rasveti na trgu, te da je on otklonjen jutros, jer je bila neophodna asistencija radnika EPS-a.\nNekoliko ulica, parkova i naselja u Nišu bilo bez ulične rasvete, nadležni kažu sve je rešeno\n15:36, 29. 1. 2021.\nDa ulična rasveta nije radila na više lokacija u Nišu javljali su prethodne nedelje čitaoci Južnih vesti preko aplikacije Prijavi problem . U mraku su, prema navodima građana, bile niške ulice Pavla Jurišića Šturma i Suvoplaninske Čete, deo naselja Bubanj, kao i park kod Učitelj Tasinog trga. Svi ti problemi, tvrde iz Parking servisa, već su rešeni.\nIdentični ugovor o zameni sijalaca u Leskovcu koji je januara ove godine odbačen jer je bio sporan izbor savetnika koji je radio na projektu, sada je potpisan. Opozicioni odbornik Nebojša Cakić kaže da se ugovor vredan 895.000 evra opet pojavio nekoliko dana pre zasedanja Skupštine, u istom obliku, da je predlog potpisao načelnik Gradske uprave, a ne gradonačelnik, uz konstataciju da je stručni tim dao mišljenje da je sa njim sve u redu. Gradonačelnik Goran Cvetanović nije odgovarao na pozive i poruke novinara.\n12:21, 26. 11. 2020.\nSvetleći irvas, kočija, jelka, pahulje, led lančanici i druge dekoracije krasiće centar Prokuplja tokom predstojećih praznika. Za novogodišnje ukrašavanje grada izdvojeno je oko 820.000 dinarabez PDV-a, što je mnogo više u odnosu na novac koji se izdvajao prethodnih nekoliko godina.